text:
Asina bo yega Hulanda pa kuminsá ku bo bida komo studiante, bo ta realisá diripiente ku awor bo ta un “estranhero”. Yen gana di bai laga Kòrsou, ansioso pa konosé mundu i pa promé biaha bo ta sinti bo mes realmente un Yu di Kòrsou. Bo ta eksperensia bo mes awor komo un hende “diferente” den un pais konosí i tòch deskonosí. Pa surpasá e diferensia bo mester adaptá bo mes. Bo ta djòin kombersashonnan, ku kisas no ta interesá bo, hari pa jokes ku bo no a kapta, anto subi bo baiskel den áwaseru. Warda awa pasa ta not done, paso áwaseru no ta stòp di kai nunka. No tribi di yega lat mes, paso hende ta drai wak bo ku un kara. Òf e chèns ta grandi ku nan ta reklamá bo gewon. Si: duna opinion stret ta masha normal akinan. Nan por kue bo fo’i base, paso tur tempu nos a evitá kritiká otro stret den kara òf tira puña so. Ata bo awor para tur babuká, komo estranhero den un pais friu.
Danki Dios tur kambio ta kustumbrá i asina tambe e shòk kultural di Hulanda. Ku tempu, bo por hari realmente pa nan jokes, yegamentu na ora no ta ningun problema i e kombersashonnan ta bira interesante. Kasi bo no ta sinti bo estranhero mas.
Awor e momento tan espera a yega: bo remigrashon. Porfin bo por ta bou di bo mes hendenan. Ku bo diploma den saku bo ta bai yuda bo dushi Kòrsou. Un kapítulo nobo yen perspektiva i plan bunita pa futuro.
Lástimamente e goso no ta dura largu. Promé ku bo sa , bo ta kunsumí ku e servisio malu. Bo so ta yega reunion na ora i bo ta asta duda si tin malkomprondementu. Sierto diskushonnan bo no ta komprondé mes, paso ta kiko ta nan problema anto. Ora bo ta malkontentu, bo ta ekspresá bo mes sin miedu. Pero reperkushonnan ku ta sigui ta keda inkomprendibel pa bo. Frustra i desapuntá bo tin ku konfrontá bo realidat: m’a makambiá
Bo no a realisá ku tur e tempu bo a madurá na Hulanda, miéntras ku bo a internalisá norma ku balornan Hulandes. Yen nostalgia bo tabata sinti bo Yu di Kòrsou, miéntras ku diariamente bo tabata download kultura Hulandes. No tabata tin otro opshon komo hóben adulto, komo ku e programa aki ta e garantia pa éksito. Ata bo awor tur konfundí para dilanti e krusada : bai Hulanda bek òf keda aki komo estranhero? Ku bo ilushon komo salbadó di bo isla natal, bo ta paketá bo maleta pa bai bek un pais frieu deskonosí pero tòch konosí.
Pa esnan tèrko ku ta keda atras, ta spera nan un otro destino. Nan por sobrebibí solamente si nan aseptá ku nan mester integrá den sosiedat. Internalisá e kultura di Kòrsou, ku nan a deskustumbrá for di dje. Ku esaki mi no kiermen kome funchi ku yambo, bebe Amstel Bright na snek, seú ku karnaval. No, mi ta referí na e manera di trata otro, importansia di kolektividat ku konsekuensia pa desishonnan importante, relashonnan herárkiko i tur e balornan ku ta representá rèspèt.


c: text/html

text:
Catriona Gray, di Filipina, a gana e titulo di Miss Universe superando 93 candidata, y asina deleita su pais di origen cu nan di 4 corona universal. Gray, di 24 aña, a luci un shimis cora briyante, cu ta inspira di un volcan na Filipina. El a bisa cu el a bisti cora, pasobra tempo cu e tabatin 13 aña su mama a soña cu e lo gana Miss Universe den un shimis cora.
Miss Universe 2018 Crowning Moment
Miss Universe 2018 is… PHILIPPINES!Posted by Miss Universe on Sunday, December 16, 2018
Catriona a supera e prome finalista Tamaryn Green di South Africa y segundo finalista Sthefany Gutierrez di Venezuela. E ta sigui e exito di Demi-Leigh-Nel-Peters di South Africa. Na Filipina, e concursonan di beyesa ta un atraccion popular, y e compatriotanan di Catriona a aplaudi y bula di alegria momento cu el a ser anuncia como e ganadora. E celebracionnan tabata grandi especialmente na e ciudad Oas na un provincia di Albay, unda e mama di Catriona ta procedente.
E di 67 edicion di Miss Universe su tema ta”Empowered Women” y e huradonan tabata shete hende muher, cu tabata consisti di ex-ganadoranan di e concurso, empresaria y diseñadora di moda. E participantenan a pasa casi un luna na Thailand pa competi den e preliminarnan, haci bishita na e famoso atraccionnan turistico y hasta a conoce e prome minister di e pais. E pregunta na Miss Philippines; ki e ta pensa tocante legalisacion di marihuana, el a contesta cu e lo uze pa uzo medico, pero no pa uzo recreativo. Pasobra e ta kere cu e hendenan lo argumenta, ki ta pasa cu alcohol y sigaria? Cu tur cos ta bon pero cu moderacion.
E competencia di Miss Universo di e aña aki, a inclui pa prome biaha un concursante transgenero, Miss Spain Angela Ponce. Un di e poco controversianan e aña aki tabata involucra Miss USA, Sarah Rose Summers, cu parce di a burla di e concursantenan di Cambodia y Vietnam, pa nan habilidad den e idioma ingles. Despues Miss USA a disculpa su mes. Na Aruba cu hopi interes a sigui e certamen momento cu Miss Curaçao, Akisha Albert, a clasifica te den Top 10. E tabata un favorito y hopi experto di beyesa a pronostica cu e lo ta den e cuadro final. Pabien na Corsou cu nan flamante representante, y na Akisha Albert cu su excelente presentacion den e certamen di Miss Universe. Nos no por laga afo nos Miss Aruba, Kimberly Julsing, cu a representa su pais dignamente.

robotstxt: allowed

filter: keep


text:
Garage Centraal Aruba ta introduci un sedan nobo, Hyundai Verna, riba e mercado di Aruba. Verna, cu un plataforma di size similar na e Hyundai Accent, ta ofrece un style exterior moderno y dinamico, cu espacio interior sumamente comodo. Mas ainda, e ta conta cu un nivel di opcionnan completo, cu features manera e Touchscreen Radio Player, ekipa cu Android Auto cu Apple Car Play, Bluetooth pa yamada cu audio, airbags y mas.
E seating ta comodo tanto pa esun cu ta maneha e auto como tur e pasaheronan dilanti y atras, y ta conta cu electric windows y locks. Pa locual ta su motor, Verna ta ekipa cu un motor 1.4 liter cu Automatic Transmission, cu ta ofrece un nivel hopi economico pa locual ta consumo di gasolin, y potencia adecua riba caminda.
Naturalmente e auto aki ta conta cu e calidad solido pa cual Hyundai ta bon conoci, y cu respaldo solido di servicio y piesanan di Garage Centraal Aruba. Mas impresionante ainda, tur esaki ta disponibel pa apenas 29,990 florin, cual ta haci di e Hyundai Verna un di e ofertanan mas completo pa locual ta e balor di e auto y e nivel di equipment cu esaki ta ofrece.
Garage Centraal Aruba finalmente ta extende un cordial invitacion pa bishita e showroom na Sabana Blanco, pa asina check e tremendo auto aki. Cantidad ta limita na e momento aki, pa locual e representantenan di Garage Centraal ta conseha pa pasa mas pronto cu ta posibel pa check e Hyundai Verna!


text: KRALENDIJK – Djasabra tras di lomba Nerio Mercelina i esposa Leticia a selebrá nan fecha natal. Nerio a kumpli 95 aña di bida i Leticia 90 aña di bida. Famia a pidi un misa spesial pa e pareha na parokia La Bírgen di Coromoto. Durante predikashi pader Alphonsus Baak a menshoná ku tiki hende ta bai misa na Boneiru. “Hopi hende a reakshoná riba loke mi a menshoná siman pasa puntrando si nos ta sigur ku nos ta topa esnan ku a bai nos dilanti den shelu. Hende ta kere fásilmente ora e fayesé e ta yega serka Dios, pasobra Dios ta bon. Momentu un persona fayesé i bai shelu e ta topa e angelnan. ‘God is wel goed maar niet gek’, pader a menshoná. Hende mester hasi hopi esfuerso pa bai serka Dios. Mester traha duru,”entre otro pader Baak a menshoná durante predikashi. Evangelio di ayera Hesus a konta e disipelnan ku un dia lo yega fin na tur e kosnan bunita ku tin na mundu. Hesus a sigui bisa, Tene kuidou i no laga niun hende gaña boso, usando mi nòmber. Boso lo tende di guera, rebelion i mas, sinembargo no spanta, pasobra hopi kos lo sosodé promé i esei no ta fin. Kos teribel ta bai sosodé ku señal grandi na shelu, entre otro tin skirbi den e evangelio, tin skirbi ku Hesus a bisa den Evangelio di Hesu Kristu segun San Lukas. Na final di Santu Sakrifisio di Misa pader a hasi orashon ku e pareha i a bendishoná nan ku awa bendita. Misa tabata animá pa Kor Flor di Coromoto.


text:
Biblioteca Nacional Aruba ta organisa un tayer pa maestronan cu kier prepara bon pa e Festival di buki pa mucha. E tayer aki ta pa facilita maestronan cu informacion relaciona cu e tema di e aña aki cu ta ‘FIESTA’. Ta bay construi un calendario di fiesta pa haci un recorido tanto regional, global, nacional y internacional, pa conmemora e hechonan significativo den bida, caminda ta trece dilanti diferente forma di celebra fiesta. Lo pone atencion na diferente buki cu e tema aki pa por usa, no solamente durante e Festival pero tambe henter e aña escolar. Charlotte Doornhein a skirbi e Regalo di Siman di Buki pa Mucha e aña aki. Titulo di e buki ta De roep van de shoco . Mirto Laclé a traduci e buki na Papiamento, cu e titulo ‘E grito di e Shoco’. E buki aki a wordo traha cu diferente codigo CR cu ta haci posibel cu e lesado y e buki ta den un forma interactivo cu otro. E Regalo di Siman di Buki pa Mucha lo wordo trata tambe den e tayer pa maestronan, como anticipacion di e festival di buki. E tayer pa maestronan di scol basico y preparatorio, ta tuma lugar dia 22, 23, 24 y 25 di september 2014 na biblioteca na Playa.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Minister Rocco Tjon: TRABOUNAN A INICIA PA CU RENOBACION DI HUIS VAN BEWARING; GUARDA NOS COSTA
Minister Rocco Tjon:
TRABOUNAN A INICIA PA CU RENOBACION DI HUIS VAN BEWARING; GUARDA NOS COSTA
ORANJESTAD – Diaranson mainta, durante rueda di prensa, Minister di Husticia y Asuntonan Social Sr. Rocco Tjon, conhuntamente cu director di Guarda Nos Costa (GNC) Sr. Richard Kramers, a anuncia e proyecto grandi di renobacion di “Huis van Bewaring”, cual ta un inversion substancial cu ta bay wordo haci pa amplia e capacidad, caminda personanan indocumenta ta wordo ubica. E oficina principal di GNC lo wordo renoba, pero tambe lo bay crea un espacio caminda e personal por haci nan trabou bou circunstancianan mucho mas miho. Minister Tjon a enfatisa riba e importancia di inversionnan specifico pa loke ta trata trabou di e personal.
E proyecto aki ta acopla na un proyecto di ICT caminda ta bay percura pa e personal cu ta traha na GNC por tin un sistema automatisa den cual nan por traha y haci nan trabou. E proyecto aki ta cay bou di ActPol, mas specificamente e “module” pa loke ta trata e cadena di estranheria. ActPol, manera ta conoci, ta e sistema automatisa cu Cuerpo Policial tambe ta usa, pues di e forma aki lo bay percura pa e dos departamentonan aki ta mas sincronisa na otro, pa di e forma ey comparti informacion mucho mas miho cu otro.
E proyecto aki ta toca e parti di infrastructura y inversionnan cu ta wordo haci riba e parti tecnologico, pero di otro banda, manera ta conoci, luna pasa a firma un MOU entre GNC y Rode Kruis. Bou di e MOU aki, a brinda Rode Kruis acceso na e facilidadnan di GNC pa na momento cu tin un keho cu ta wordo haci, Rode Kruis mes por drenta y wak e circunstancianan bou cual e personanan ta wordo ubica. Segun e Mandatario a expresa, Gobierno di Aruba a asumi su responsabilidad y ta haciendo e inversionnan necesario. Sinembargo, na final di dia e ta keda e responsabilidad di cada persona cu ta wordo ubica na “Huis van Bewaring”, pa percura tambe cu e condicionnan bou cual nan ta ubica wordo bon manteni.
Por ultimo, Minister Tjon a enfatisa riba e hecho cu tin diferente inversionnan cu ta bay tuma luga, mirando tambe cu 2022 ta aña di inversion y oportunidad. Algun proyecto cu ta presupuesta pa aña 2022, y como tal a wordo inverti aden caba ta: Maritiem Politie, Departamento di Asunto Social cual ta bay continua cu e renobacion completo, construccion di e edificio nobo di FMAA/SPD y Guarda Nos Costa. Adicionalmente, dentro di dos siman, lo bay anuncia tambe, e renobacion completo di e brandweer post na San Nicolas, cual ta proyecta di ta un inversion bastante grandi. Minister Tjon a manda palabranan di pabien y gradicimento na DOW como tambe e compania ALBO cual ta bay percura pa e proyecto di renobacion aki di “Huis van Bewaring” por ta uno exitoso.


text:
“Bazooka” di Rich Kalashh i Jaido a kuminsa zona na tur radio
Den luna di Aprel último fanátikonan di tantu Rich Kalashh i Jaido por a tuma nota riba Instagram di algun foto ku ámbos artista a ‘share’. E artistanan tabata na Medellin, Colombia pa grabashon di e videoclip di nan mas resiente produkshon ‘Bazooka’. E ‘track’ nobo ta pa e amante di músika ‘trap’, ounke produktornan a inkluí algun influensia komersial manera e ritmo ‘samba’. Ámbos artista di Decoded lo kuminsa move internashonalmente, e promé stap ta e grabashon di ‘Bazooka’ na Medellin.
E ‘track’ mes ta papia di desafionan den bario i a keda produsí pa Ox i Pastor. No ta promé bes ku Rich Kalashh i Jaido ta traha huntu; nan tin algun ‘track’ sumamente eksitoso. Grabashon di e videoclip a keda hasí dor di Greyan Films. E piesa ya a kuminsa zona na radio. Fanátikonan por sigui Rich Kalashh i Jaido riba nan Instagram i SnapChat. Tur artista di Decoded por wòrdu siguí riba e Youtube Channel @decodedofficial. Por stream riba ITunes, Spotify, Tidal i Apple Music tambe.


text:
Riba djabièrnè, 17 di Sèptèmber, nos a bolbe para ketu un biaha mas na e dia aki, unda nos a selebrá huntu ku nos baluartenan kual ta nos trahadonan pedagógiko ku ta traha den nos akohidanan pa mucha.
Pa motibu di e medidanan rondo di corona, nos no por a selebrá e dia manera nos a plania na inisio. Pero meskos ku aña pasa, a pasa e biaha aki tambe serka kada akohida unu pa unu pa entregá un regalito na tur e trahadonan pedagógiko.
Pa e aña aki nos a skohe e tema: “Bo dedikashon altamente apresiá.”
Tur dia di nobo nos trahadonan pedagógiko tei ku hopi amor, pasenshi i dedikashon pa nos chikitinnan. I asina nos ke mustra nos apresio pa e trabou bunita ku nan ta hasi pa nos futuro di Boneiru.
Pa e aña aki Entidat Publiko Bonaire pa medio di e programa Best4Kids i huntu ku Sentro Hubentut i Famia, a traha riba diferente aktividat pa por yuda mehorá i enhalsá e kalidat di nos akohidanan pa mucha.
Diferente treinen, guia i sosten ya a ser ofresé na nos akohidanan pa mucha i e trahadonan pedagógiko.
Nos ta konsiente ku tin hopi trabou ainda pa realisá, pero nos sa tambe ku sin e dedikashon di nos trahadonan pedagógiko nos lo no por logra nos metanan.
Pa e aña aki pa di promé biaha nos a hasi un elekshon di e ‘lider di aña’.
Pa esaki e direktorado òf tim di maneho di e akohida por a mèldu nan kandidato ku nan ta haña ku di un of otro manera ta meresé e titulo di ‘lider di ana’.
Algun di e kriterio ku nan mester a tene nan mes na dje ta tabata por ehempel ku e lider tin un manera amabel i korekto di atendé ku e muchanan. Òf lider ta un persona agradabel pa traha huntu kuné, e tin i ta mustra pashon den su trabou trahando ku mucha, etc.
E tim di hurado a ser formá di nos profeshonalnan ku tin konosimentu di e trabou pedagógiko i den akohida di mucha; sra. Riet Sealy, sra. Enigma Giskus i sra. Mimi Dongen. Nan a hasi un eskoho a base di e relato kòrtiku ku a ser entregá dor di e direktorado of tim di maneho di e akohida di mucha.
E aña aki sra Ruthsela Conquet de Palm, miho konosi komo tante Ruthi, ku ta traha na speelschool de Kaboutertjes, a bai ku e premio komo lider di aña 2021-2022.
Riba djabièrnè a entregá e premio na e ganadó i tambe na tur e nomidadonan.
E nominadonan tabata:
Mairis Annastatia di Hardin di Chikitin, Ariola Bernabela di Mi Dushi Muchanan, Selene Sint Jago di Elephants Splash Education, Josindra de Palm di NSO Noah, Ursina Bernabela di BSO Bright and Happy Kids, Tania Barahona de Cisneros di Het Vlindertuintje, Marjorie Thomas di KDV Arko Iris, Tibizay Marchena di Elephants Daycare, Eunice Mercelina di B.A.S.E.S.
Extra nos a pone atenshon na nos “young proffesionals” ku tambe a ser nominá kual ta;
Zaira Martis di Elephants Daycare, Shania Leidel di BSO Boks, Luxmarie Strickx di KDV Noah I Raicheline Eybrecht na het Vlindertuintje babyhuis.
Nan tur a risibí un sèrtifikado i un premio pa mustra un biaha mas kuantu nos ta apresiá nan dedikashon.
Na nòmber di Sentro Hubentut i Famia i direktorado Komunidat i Kuido
Teksto pa sertifikado di nominado
[nomber di trahado pedagogiko]
nominado komo kandidato pa elekshon di lider di aña 2021 – 2022.
Bo dedikashon profundamente apresiá.
Masha danki
Diputado, Lider di proyekto BESt4Kids,
sra Nina den Heyen sra. Tamara Nicolaas
Nominadonan: Mairis Annastatia, Ariola Bernabela, Selene Sint Jago, Josindra de Palm, Ursina Bernabela, Tania Barahona de Cisneros, Marjorie Thomas, Tibizay Marchena, Eunice Mercelina, Zaira Martis, Shania Leidel, Luxmarie Strickx, Raicheline Eybrecht
Teksto pa sertifikado di Ganado
[nomber di trahado pedagogiko]
lider di aña 2021 – 2022.
0Bo dedikashon profundamente apresiá.


text:
Diabierna Hulanda ta riba un alerta cora pa loke ta e situacion serio di tempo. Un biento basta fuerte ta sutando Hulanda e.o lama ta bruto, palonan di mata a cay y hasta causa destruccion na propiedad di personanan.
Den oranan di atardi di Hulanda a registra un total di tres morto te ainda na loke ta rond di Amsterdam. Polis pa 5:10 atardi ora di Hulanda a manda un alerta via telefon di tur hende pa loke ta un mal tempo extremo asotando e pais. Autoridad ta haya cu e situacion ta caotico. Ta pidi pa tur hende keda paden e biento ta entre 140km pa ora.
Cortesia: Nos y Nu.nl


text: Despues di cu polis a pone un stop na e bringamento na Seaport a drenta informe di cu tin un pelea na hospital y cu un polis na civil ta purba intermedia pero no ta logrando, mesora a dirigi polis na e sitio. Na yegada di e patruya a bin compronde cu aki ta trata di e mesun bringadornan na Seaport cu a bay eynan pasobra e otro partido ta haya falta di su celular y a track e eynan. Esun cu tin e celular no kier entrega esaki y e doño a bisa si no hay’e bek lo bolbe bringa. Despues di varios intento polos a logra pa e doño haya su celular bek.


text:
MACUARIMA, ARUBA: Cuerpo policial a haci aperturadiaranson 10 Augustus 2022 di su siman di polis. E biaha aki e comision a dedica e siman aki na sr. Eufemio “Cuchi” Thielman.
Comision a invita sr Cuchi y su famia na e apertura y na unda a dune su reconocimento merecidamenta. Sra. Irma Gordon altocomisario interino di Cuerpo Policial Aruba a hiba palabra durante e inauguracion. Tambe tabata presente altocomisarionobo sr. Ramon Arnhem.
Comision di celebracion di siman di polis a dedica e korpsweek2022 na sr. Cuchi Thielman. Sr. Cuchi a traha na Corsow comocuidado di preso. Despues di eynan Cuchi a solicita y a birapolis na Cuerpo Policial Antillas. Cuchi a bin Aruba, na unda e la baha cu pensioen cu su 50 aña for di Cuerpo Policial Antillas. Cuchi na Aruba a cuminsa viaha tur aña cu e comision di korpsviering di Aruba. Comision a comparti un anecdota di Cuchi. Esey ta cu ora e comision viaha pa sea Corsow of Boneiro, Cuchi tabata bay haci compras pa traha wea di sopi pa e grupo di Aruba. Cuchi ta un tremendo persona. Y di parti di comision di korpviering tabata un honor pa a reconoce Cuchi. Comision ta spera cu Cuchi keda compañanan pa hopi aña mas durante e siman di polis.
.


text: Dialuna madruga a drenta informe di un accidente cu hende herida pabao di e rotonde Piedra Plat, mesora a dirigi tanto polis como ambulans na e sitio. Na yegada di e patruya a bin comronde cu e chauffeur coriendo cu velocidad halto a perde control bay dal un palo di lus kibra y a keda shora den wayanan di coriente. Polis a solocita presencia di Elmar pa bin kita e coriente. Na yegada di e ambulans nan no por a haci nada otro cu papia cu e victima y puntre su situacion y unda e tin dolor. Na yegada di Elmar mesora a kita coriente y por a libera e victima. Ambulans a transporte e victima pa hospital.


text:
Oranjestad 4 di Januari, 2022 - Despues di amplio deliberacion y basa riba informacion obteni di directivanan di scol na Aruba, CrisisTeam a dicidi di pospone e fecha cu ta habri scolnan pa dialuna 10 di januari pa alumnonan. Esaki pa evita aglomeracion y en bista cu tin hopi docente, mayor y alumnonan den isolacion y quarentena.
E variante di omicron, cu awor ta mas presente na Aruba, ta mas contagioso y pesey CrisisTeam ta urgi scolnan pa tin tur protocol di higiena na vigor. Algun protocol adicional lo wordo comunica na scolnan durante dia, diaranson 5 di januari.
Crisisteam ta pidi tur scol pa probecha di e dos dianan extra cu no tin scol, pa pone tur cos na ordo pa scol por cuminsa bek dialuna. Ta spera cu dialuna gran parti di docente y alumnonan lo ta for di isolacion of cuarentena.
CrisisTeam y Gobierno di Aruba ta gradici tur docente y esnan cu ta traha den e veld di ensenjansa pa nan dedicacion y esfuerso den temponan dificil aki.


text: Recientemente Minister Endy Croes a reuni cu directiva di Barracudas Artistic Swimming Aruba, comision di mayor y presidente di Aruba Aquatic Federacion (AAF). E reunion tabata pa cera conoci cu directiva di Barracudas Aruba, AFF como tame di comision di mayor. Meta di e reunion tabata duna informacion di e depote, proyecto y plannan cu e organisacion tin pa futuro. Barracudas Aruba ta activo desde aña 1970 y ta conta cu 40 miembro. Durante e reunion a bin pa dilanti algun peticion, sugerencia y inkietud. Un di e peticionan primordial di directiva di Barracudas Aruba ta cu e ekipo tin cu competi na Panama den luna di october na e competencia di CCCAN, cual ta importante pa clasifica pa asina por continua pa Juego Centro Americano y del Caribe. E mandatario a scucha cu hopi atencion e inkietudnan cu a keda treci pa dilanti primordialmente e problematica cu atletanan prominente tin dificultad pa haya liber di scol pa nan por biaha cu seleccion. A dialoga riba posibel solucionnan. Finalisando Minister Endy Croes a enfatisa cu e tabata un bon reunion y lo traha riba e peticionnan aki den un corto tempo pa asina tin solucion pa tur esakinan tambe. Minister Endy Croes ta desea e seleccion hopi exito den e competencia di CCCAN y cu deseo, disciplina, dedicacion y determinacion ta logra boso metanan.


text:
Salmo 63: Buska bo paz serca Dios so, mi alma, di dje so bo por keda spere.
Cu tristeza na nos curazon nos ta bisa ayo na nos prenda di famia.
Lucia Otilia Geerman-Croes.
“Mama Una / Ma Ucha”
Esposo : Errol “Roy” Geerman
♱Mama : Petra J. Croes Werleman (mama Chichi)
♱Tata : Frederico A. Croes (papa Le)
Yiunan :Martha Maduro Dirksz y esposo Arie Maduro y yiunan
:David Dirksz y esposa Annie Dirksz Vrolijk
:Silvia (Chiba) Dirksz y yiunan
:Eric Geerman y yiunan
Yui di esposo :Errol Geerman y esposa Maribel Geerman-Lampe
Nieto/a nan :+Marvin Maduro
:Jarino Maduro y esposa Jane-Carla Maduro Rosaria y yiu na Hulanda
:Jill Maduro y pareha Antonette Geerman y yiu
:Chris Dirksz y pareha Naomi Wilson y yiunan na Hulanda
:Nicole Dirksz y yiu
:Nietonan biba na kas y stima meskos cu jiu: Rayoneal ”Rayo” Geerman y Daniëlle “Elle” . Geerman
Bisanieto/a nan :C.J Henricus na Hulanda, Nick Dirksz, Nomi Dirksz na Hulanda, Max Maduro, Christerson Dirksz na Hulanda, Cleander Maduro na Hulanda.
Ruman nan:
♱Nazario (Chaly) Croes y esposa Ily Croes Roga y famia, ♱Aida Croes y famia, ♱Bertha Croes (Baby), ♱Francisco (Fanchi) Croes y esposa Maria Croes Winterdal y famia, ♱Facundo Croes y esposa Betty Croes Winterdal y famia, ♱Gerrit (Herry) Croes, ♱Pedro S.(Lindo) Croes y yiunan, Jacintho (Chinto)Croes y esposa Mani Croes Kelly y famia, Bertha Wolff Croes y esposo Ruben Wolff y famia, Ailene Tromp Croes y esposo Ricky Tromp y famia, ♱Roque Croes y esposa Glenda Croes Tromp y yiu.
Tanta: Carmelina Loefstok Kock y famia y demas tanta y omonan defunto.
Primanan hopi custuma: Laura Vrolijk, Aura Vrolijk y famia, Nora Rudolfo Angela y famia, Margriet (Gita) Angela, Gloria (Doortje)Kelly Angela y famia , Marianela (Nela)Haakmeester Loefstok y famia, Shamila Loefstok y famia y demas primanan stima y famia, Primo hopi custuma y stima Edwin Kock y famia na Hulanda y demas primo nan stima y famia.
Sobrino/a nan: Shona Croes y famia, ♱Mirna Dubero Croes y famia, Robert Croes, Frido Croes na Hulanda. Lidia Croes y famia, Edlin Croes y famia. Mayra Lopez sobrina y su hija stima, Mireila Lopez y Arturo Oduber, Grenda Lacle Lopez y famia, ♱Eric Lopez, Rafael Lopez y famia, Chago Lopez y famia, Shami Lopez y famia. Beata (Bea)Croes y famia, Dario Croes y esposa. Ailine (Malin)Croes y famia, Vale Croes y famia, Roli Croes y famia, Beta Croes y famia, Emma Sint Jago Croes y famia na Hulanda, Roseann Padron Croes y esposo, Marcel Croes y famia. Lionel Croes y famia, Lizaira Geerman Croes y Famia,y nan mama Lilian Koolman Besselink . Sharline Croes y famia, Gerald Croes, Jelitza Fuenmayor Croes y famia. Jacilaika Paesh y famia, Sherilaika Paesh. Rudberth Wolff, Airisse Wolff y famia. Allain Tromp y famia, Chayo Tromp y famia, Alrick Tromp, Wayne Tromp y Maartje. Roboam Croes, Rochelin Ras y famia na Hulanda.
Swa y Cuña nan: Twina y Maiky Solognier Geerman y famia, Leo y Meldith Geerman v/der Linde y famia, Olga Geerman y famia, Dooi Geerman y famia, Rina Geerman y famia, Sela Geerman y famia, Lupe y Magda Geerman Gomez y famia, Helen y Marcel Jongeman Geerman y famia, Jacky y Pieter Martens Geerman y famia.
Bisiña stima: Greta Carrion y famia, ♱Tonia Florencio, Brenchi Florencio, Elvis y Hector Maduro, Aligan Riley y Reina Hernandis cu yuinan, Dulfo Wever y famia, Ricardo Gomez y famia, Ricky Tromp y famia, famia Van Der Linde y demas bisiña.
Su amistad nan y su team nan: Linda Martes y famia, John Flemming, Narcisse “John” Muchaud, Carline “Carli” Arceline y famia, Anna Chacin. Tur su conocirnan y tur cu tawata den su team cune di Aguinaldo y Cardenales
Consuegronan: Miguel y Dita Vrolijk y famia, ♱Maiky, ♱Lelia Maduro.
Demas Famia y amistad: Croes, Geerman, Maduro, Dirksz, Vrolijk, Rosaria, Wolff, Tromp, Lopez, Angela, Loefstok, Ras, Lacle, Sint Jago, Fuenmayor, Wever, Riley, Hernandis, Haakmeester, Rudolfo, Lampe, Kelly, Kock, Werleman, Wilson, Paesch, Krozendijk, Florencia, Flannegin.
Nos ta pidi nos disculpa si den nos tristeza nos por a lubida un o otro amistad o famia.
Diabierna 10 September 2021 tin condolencia di 7pm pa 9 pm na Royal Funeral Home. Acto di entiero lo tuma lugar diasabra 11 September 2021, nos ser stima lo ta reposa di 2pm – 4pm den Iglesia Inmaculada Concepcion despues pa santana catolico Santa Maria.


text:
KRALENDIJK – Djasabra mainta trempan alrededor di 8’or, outoridatnan polisial i dos ambulans a keda dirigí ku urgensia pa e kosta pariba di Boneiru na porta spañó, na altura di boka Spelònk kaminda un sambuyadó mester a bin hañ’é ku problema. E hòmber aki huntu ku un persona mas tabata sambuyá i dado momentu el a bin enkontrá problema den laman.
Un patruyá polisial ku a bai na e sitio di e susedido, mester a sali bin bèk na altura di Lagun i guia ambulans pa yega na e sitio.
E sitio sigur tabata unu no fásil pa ambulans yega mirando situashon di e kaminda di mondi. Dor di akshon rápido di e agentenan polisial por a yuda e sambuyadó na tempu na hospital.
Informashon adishonal ku notisia Live99 ta disponé di dje ta indiká ku awe djadumingu a transportá e hòmber aki, porsierto un hóben, ku ‘ambulance flight’ pa hermana isla Kòrsou pa risibí tratamentu médiko mas avansá na hòspital CMC.


text:
WILLEMSTAD — Djasabra ultimo Federashon di Yudo Kòrsou a organisá su kampionato habri. Un gran kantidat di hobenan yudoka a inskribí pa partisipá na e evento kua a tuma lugá na Sentro Rekreativo Sufisant. Miembronan di Janwe Judo Club, De Oleander, e klup di kas di Sufisant pero pa prome biaha tambe di MMA Caribbean a partisipá. E ultimo klup ta un organisashon nobo bou di guia di e dosente/entrenador Marcel Piepenbrink kua i a presentá ku 5 yudoka, kua Federashon di Yudo Kòrsou tatin e gran plaser di yama bon bini.
Den e kategoria di e muchanan mas chiki, esnan ka gana nan respektivo kategoria di peso i a bai kas ku medaya di oro tabata, Ken-Jay Phelipa di Janwe, Tahir Rosina tambe di Janwe, Dylan Benita di SRS, Jaer Thompson tambe di SRS, Janior Ilario di Janwe, Jayden Jansen di Janwe I por ultimo David de Wolf di Janwe. Serka e muchanan muhe mas hoben Javiene Narvaez Gonzalez di SRS a resultá kampeon.
Di e muchanan te 12 aña di e diferente pesonan a sali vensedor maksimo Reinaldito Casimiri di Sufisant, Raydienne Martina da Silva tambe di SRS, Emil Bakhuis di Janwe i Sharvin Pieter i Rigel van der Elst ambos di SRS. Serka e muchamuhenan den e edat en kestion Jearitee Melfor di SRS a gana oro. Bou di e hobennan tinedjèr Giordanny Samboe i Javy-Ray Ellis ambos di SRS a gana oro serka e maskulinonan i Sanoa Piepenbrink di MMA Caribbean a hiba un bataya fuerte serka e damitanan pa resultá vensedor maksimo.
Den e kategoria maskulino habri, Yvanleah Maria di Janwe a bai kas ku e medaya di oro. Federashon di yudo ta satisfecho ku e nivel tèkniko i kondishonal ku e atletanan a desplegá. Fin di siman benidero un selekshon di e yudokanan di FYK lo partisipá na e kampionato internashonal di Barbados.


text:
ORANJESTAD - 3 september 2021
Segun resumen di awe 65 persona a recupera y un total di 45 caso nobo di COVID-19 a keda registra cual 3 ta no-residente y 42 ta residente. E cifranan aki ta representa un 'Positivity rate' bou di nos residentenan di 17%. E cantidad di casonan activo di COVID-19 pa awe ta 566 y cantidad di fayecidonan relaciona cu COVID-19 a aumenta na 149 cu morto di un residente. Forsa na famia di e fayecidonan. Datos ta ilustra casonan nobo di COVID cu un average semanal di 55 caso pa dia y un averahe di 'positivity rate' semanal di 23% pa dia.
Actualmente na Aruba tin 52 persona interna debi na COVID di cual 12 ta den ICU y 40 riba piso general y na Colombia tin actualmente 18 persona den Cuido Intensivo.
DATOS;
For di comienso di juli cu DELTA a haci su introduccion na Aruba por observa cu lamentablemente 41 persona a perde e bataya contra e virus di COVID-19 di cual 6 tawata vacuna y 35 no tawata vacuna.Den e graficonan adhunto di awe por observa e cantidad di 'opnanes' den hospital desde comienso di juli.


text:
Aruba Airport Authority N.V. (AAA) ta raporta riba e prestacion di AUA Airport den Augustus 2021; un otro luna di recuperashon fuerte compara cu e mesun periodo na 2019.
Na Augustus 2021, AUA Airport a procesa 99,093 pasahero cu a biaha for di Aruba. Esaki tabata 9% menos compara cu e luna anterior. Durante e ultimo luna AUA Airport a recupera 88% di e cantidad di pasaheronan cu a biaha for di Aruba den e mesun luna na 2019. Na Augustus 2021 80,571 pasahero a biaha pa Merca, 9,302 pasahero a biaha pa Europa, 3,387 pasahero a biaha pa Antiyas Hulandes, y 5,833 pasahero a biaha pa Latino America.
Un averahe di e passenger load factor (PLF) na salida (cantidad di asiento ocupa en comparacion cu e cantidad total di asiento dispobibel abordo di un avion na momento di sali for di AUA Airport) pa e mercado Mericano di 87% a keda raporta den Augustus 2021, mientras cu e averahe di PLF pa tur mercado tabata 86% durante e mesun temporada (comparando cu 2019 unda e PLF averahe pa tur mercado tabata 85%).
Durante e ultimo luna, AUA Airport a procesa un averahe di 29 buelo pa dia, esaki ta menos compata cu e averahe di 35 buelo pa dia durante e mesun temporada den 2019. Den e mesun temporada na 2020 AUA Airport a procesa solamente 218 buelo mientras cu e frontera a habri na Juli 2020 pa tur operacion comercial.


text:
Kalbas
Seri di Herensia Kultural
Fruta di kalbas di mondi tin un diameter di máksimamente 25 sèntimeter, esunnan di kalbas di kunuku por alkansá 100 sèntimeter. Kaska di e kalbas mas grandi i mas oval ta mas moli, mas diki i mas poroso ku esun di e sorto di kalbas mas chikitu. Ta usa fruta di kalbas di mondi prinsipalmente pa traha asèchi (skal di kalbas), kòmchi pa saka kuminda kuné, kuchara pa saka kuminda i pa kome kuné (yamá kèlèmbè) i kòmchi pa kome afó, pa saka líkido kuné i kòmchi pa bebe afó (kalbas pa bebe kòfi, lechi), entre kua un beker chikititu (gobi) no mas grandi ku un webu. E asèchinan tin biaha tin nan tapadera ku semper ta algu mas chikitu ku e parti abou, di manera ku e ta tapa bon. Eiden ta warda entre otro bonchi, peper i pinda. E kòmchi mas chikitu di saka kuminda kuné ta sirbi pa saka funchi for di wea pone riba tayó. Promé ku saka kada bola di funchi ta dòp e kalbas den awa, pa e funchi no keda pegá na e kalbas.
Pa traha un skal òf un kòmchi ta zag e fruta di kalbas na mitar den su largura; si e mester haña tapadera, e ora ei ta zag e fruta na mitar den su anchura. Ta skrap saka kuminda o sea mondongo di e fruta. Ta fásil traha un beker di bebe ròm irompibel; ta djis kita kabes di un fruta mashá yòn, ku ainda ta bèrdè. Pa por saka e kontenido fásilmente, ta herebé e fruta. Sa dòrna e gobinan òf graba un lèter riba nan. Pa traha un kuchara pa kome kuné tambe ta ñaña: for di largura di un kaska di kalbas ta kòrta un forma alargá, manera un parti di apelsina. Antes tabata usa kalbas na grandura di apel komo midí pa bende pinda. E fruta tabata sirbi tambe komo kaha pa warda prenda aden, entre otro rench’i orea, rench’i dede i tambe plaka.
Tabata usa e kalbas di kunuku mas grandi komo asèchi ku òf sin tapadera, ademas tambe komo kòmchi i komo kuchara pa saka kuminda kuné.
Banda di su funshon di warda kuminda, nan ta sirbi tambe mashá bon pa chika awa for di den boto, komo makutu pa sembra i bencha maíshi chikí i pa saka awa basha riba kurpa ora ta baña. Algun di e skalnan ta dòrná: ku un kuchú ta graba figura di mata, flor òf bestia riba nan (kalbas floriá), pero tambe figura apstrakto òf teksto (religioso). Esei ta sosodé, meskos ku e pintamentu parsialmente na koló pretu, promé ku pone e kalbasnan na solo pa nan seka. Asina nan ta bira mas duru. Komo supstansia pa klùr ta usa kaska di pinda totá i chemené di wea di funchi mesklá ku blachi machiká di ‘yerba stinki’. Un ‘kalbas floriá’ tabata e regalo pa ekselensia di un yònkuman pa su dams. Den tal kaso generalmente tabatin tambe un kurason grabá ariba.
Pa su funshon di karga awa ta mara kabuya rònt di e kalbas, di manera ku por kolog’é. Kabes di e fruta ta sirbi di tapadera. Esakinan nos ta yama ‘tapara’ òf ‘gobi’, i ta traha nan di un fruta di kalbas hechu ku alkansá mas o ménos 30 sèntimeter, i ku durante ku e ta krese ta mara ku kabuya. Pa motibu ku ta mar’é e ta forma un sorto di garganta. Ta kita su taki, di manera ku den e tapadera ta sobra un buraku chikitu na tamaño di habrí di un bòter. Por sera esaki ku un kòrki di bambu. Pa saka kuminda di e fruta ta pon’é herebé den awa òf ta lag’é putri, di manera ku e mondongo ta sali na forma di líkido for di e kalbas.
Piskadónan ku ta subi laman ku un kalbas ta bistié un zjilèt ku nan a hak di kabuya. Esaki ta pa wanta solo i ora sprengu e ku awa e ta mantené e awa di bebe fresku.
Fuentenan
De keuken van de ‘kas di pal’i maishi, relato di stashi na un museo, Lisa de Haseth, Curaçao, 1984
Volkskunde van Curaçao, Nicolaas van Meeteren, Curaçao, 1947
Guia etnológiko, Elis Juliana, Curaçao, 1976
Sambumbu, Volkskunde van Curaçao, Aruba en Bonaire, Paul Brenneker, Curaçao, 1969-1975


text:
Diaranzon atardi a drenta informe di cu e conosido temerario Van Rijn ta coriendo iresponsabel riba caminda treciendo trafico den peliger den area di Oranjestad, mesora a alerta patruyanan riba caya pa tira bista riba e Toyota rav4 cu e sospechoso ta coriendo. Despues di un rato a drenta un otro informe di cu e ta den area di Bucutiweg y ta fuera di control y tur altera aparentmente bao influencia di substancianan. Polis a yega na altura di e Parke di Curazon na Simeon Antonio y a start un persecucion. E sospechoso a baha for di auto y a cuminza core na pia pero polis a logra gar’e y a detene.
0 thoughts on “E conocido “temerario” van R. terorisando y treciendo trafico den peliger atrobe.”
-
Dicon e homber aki tin rijbewijs y auto ainda ???????


text:
Guarda nos Costa (GnC) a logra facilita un otro vuelo humanitario pa Venezuela. Awe merdia a sali e di 10 vuelo humanitario for di Aruba pa Venezuela.
Richard Kramers, Director di Guarda nos Costa a confirma cu 87 Venezolano cu tabata deteni of tabatin meldplicht na Guarda nos Costa a sali riba e vuelo ey. Entre nan tin cu djis a keda Aruba ilegalmente mas largo di locual ta permiti pa ley y tabatin algun cu a expulsa, despues di a sinta castigo pa un crimen cometi riba nos isla. E demas stoelnan den e avion a bay cu 43 Venezolanonan cu boluntariamente kier a regresa nan pais natal bek.
E vuelo aki lo no tabata posibel sin cooperacion di Ministerio di Husticia di Aruba, Consul general di Venezuela na Aruba, Departamento di Aviacion Civil, DIMAS, Departamento di Relacionnan Exterior, IASA, Cuerpo Policial Aruba, Departamento di Finansas y Guarda nos Costa. No por keda sin resalta e bon cooperacion ricibi di LabHOH cu a facilita e testnan di Covid pa tur cu mester a subi e avion pa regresa cas.


text:
ORANJESTAD – Bureau MFA conhuntamente cu Club Kibrahacha 60+ a organisa un charla encuanto e tema ‘Tecnologia Moderno’ pa nos grandinan na MFA Paradera y MFA Noord. E oradornan invita pa e sesion aki tabata sr. Evan Giel di Setar N.V., sr. Edward Erasmus di Free Zone Aruba y sr. Jeffrey Matos di Club Kibrahacha 60+.
Durante e charla e expertonan a duna splicacion di e importancia pa sigui e cambionan cu lo facilita nos bida diario den e mundo di tecnologia. A duna splicacion entre otro di e diferente plataformanan di social media, manera Facebook y Whatsapp cu ta wordo uza diariamente como tambe aspectonan di diferente telefonnan. Esnan presente a haya chens di haci pregunta y tabata hopi interesa den e tema presenta.
Mision di Bureau MFA ta pa ofrece diferente servicio sea publico of priva mas efectivo y mas cerca di cas y tambe promove y facilita e participacion y interaccion social y cultural di e ciudadanonan den comunidad sea cu actividadnan educativo, recreativo y social/cultural pa tur edad. Pa e temporada di vakantie Bureau MFA ta organisando un serie di ‘Anochi di Cine’ pa mucha y mayornan. Keda pendiente pa mas informacion den e siguiente simannan.


text:
KRALENDIJK – Dia 31 di mart 2020 Kámara di Komèrsio Boneiru a habri un ‘Lokèt di sosten pa empresario relashoná ku Corona’. E lokèt di sosten relashoná ku Corona di Kámara di Komèrsio ta duna un bista total di tur medida di sosten ku a keda introdusí i ta ofresé konseho i sosten integral na momentu di hasi petishon.
E impakto di e medidanan kontra trasmishon di e vírùs di Corona ta grandi pa e mundu empresarial boneriano. Seramentu ofisial di espasio aéreo i marítimo tin konsekuensianan grandi pa ekonomia di Boneiru, ku ta lèn pisá riba turismo. Banda di esei e echo ku e Ordenansa di Emergensia-179 WOLBES (17 di mart 2020) i e Ordenansa di Emergensia COVID-19 BONEIRU-179WOLBES(27 di mart 2020) a bini na vigor,ta obligá algun empresanan pa sera nan porta òf hasi adaptashonnan den nan operashon komersial, loke tin un kaida di entrada komo konsekuensia. Kámara di Komèrsio ta risibí sierto señalnan ku empresarionan ta hopi preokupá pa motibu ku nan no por kumpli ku nan obligashonnan finansiero, debí na e fluhonan di entrada ku a kai atras òf ku asta a para kompletamente.
Gobièrnu lokal huntu ku Reino a bini ku un pakete ámplio di areglo pa sostené empresarionan i mantené mas tantu kupo di trabou posibel den e periodo di krísis aki. Riba wèpsait di Kámara di Komèrsio, www.bonairechamber.com, por haña un bista general di tur e areglonan aki. Ehekushon di e areglonan aki ta repartí bou di e diferente instansianan: Unidat di SZW (Asuntunan Sosial i Empleo) di RCN, Entidat Públiko Boneiru, Servisio di Reino pa Empresanan Hulandes (Rijksdienst voor Ondernemend Nederland – RVO), Servisio di Impuesto Hulanda Karibense (Belastingdienst Caribisch Nederland – BCN), bankonan lokal i Qredits. E echo ku a repartí ehekushon di e medidanan aki bou di diferente instansia, ku kada un tin nan propio kondishonnan i manera di traha, por ta un opstákulo pa empresarionan ku na e momentunan aki, mester di yudansa eksplísito i konkreto, pa salbaguardá kontinuidat di nan operashon komersial.
Pa e motibu aki Kámara di Komèrsio a habri un ‘Lokèt di sosten pa empresario relashoná ku Corona’. E loket ta duna un bista total di tur areglo eksistente, di manera ku e por ofresé sosten i konseho na un manera integral. Ku esaki ta proveé den e nesesidat pa informashon ku empresarionan tin i alabes e ta fasilitá e prosesonan di petishon pa e areglonan aki. Empresarionan por aserká e Lokèt di sosten relashoná ku Corona ku:
- Pregunta tokante e medidanan di sosten ku ta aplikabel;
- Ayudo na momento di yena e dokumentonan di petishon;
- Informashon tokante otro asuntunan relevante, inkluso guia pa loke ta trata re-edifikashon di empresanan.
Mirando e instrukshonnan rònt di distansiamentu sosial, e Lokèt di sosten relashoná ku Corona ta un lokèt digital kaminda e komunikashon primario ta bai via imeil. Empresarionan por buska informashon via telefon tambe i, si ta nesesario, ta organisá un ‘videoconference’. Ta ofresé sosten na papiamentu, hulandes, ingles i spañó.
Na e momentunan aki sosten di e Lokèt di sosten relashoná ku Corona’ ta limitá te na e areglonan di reino pa un kompensashon den gastunan di salario i pèrdida di entrada, ku e unidat di SZW di RCN ta ehekutá i ku a bini na vigor entrante 31 di mart 2020 ku forsa retroaktivo.
Na e momentunan aki ta konkretisando e detayenan di e sobrá areglonan di Reino i Entidat Públiko Boneiru. Asina ku e medidanan di sosten aki bira operashonal, empresarionan ku ta kai den e kondishonnan stipulá tambe por hasi un apelashon riba esakinan. Lo publiká informashon tokante esaki riba wèpsait i página di facebook di Kámara di Komèrsio.
Dentro di poko Kámara di Komèrsio lo duna mas informashon tambe tokante e garantia di BMKB-C (areglo di bòrg di gobièrnu pa empresa mediano i chikitu) ku ta fasilitá finansiamentu di petishonnan relatá ku Corona na bankonan.
Komo empresario bo tin pregunta òf bo mester di yudansa? Manda nos un imeil via steunloket@kvkbonaire.com òf yama nos na 717-5595 ekstenshon 5003 òf 5004. Gustosamente nos lo yuda bo!
KVK BONAIRE ONDERSTEUNT ONDERNEMERS
KRALENDIJK – De Kamer van Koophandel Bonaire (KvK) heeft op 31 maart 2020 een ‘Corona-steunloket voor ondernemers’ geopend.Het Corona-steunloket van de KvK heeft een totaaloverzicht van alle geïntroduceerde steunmaatregelen en biedt integraal advies en ondersteuning bij aanvragen.
De impact van de maatregelen tegen de verspreiding van het Coronavirus is groot voor het Bonairiaanse bedrijfsleven. De officiële sluiting van het lucht- en zeeruim heeft grote financiële gevolgen voor de economie van Bonaire, die zwaar op toerisme leunt. Daarnaast worden met de inwerkingtreding van de Noodverordening-179 WOLBES (17 maart 2020) en de Noodverordening COVID-19 BONAIRE-179 WOLBES (27 maart 2020) bedrijven gedwongen hun deuren te sluiten of verregaande aanpassingen te doen in hun bedrijfsvoering, die een daling van inkomsten tot gevolg hebben. De KvK ontvangt signalen dat ondernemers zeer bezorgd zijn vanwege het niet kunnen voldoen aan hun financiële verplichtingen door de terugvallende of zelfs stopgezette inkomstenstromen.
De lokale overheid heeft samen met het Rijk een uitgebreid pakket met regelingen opgetuigd om ondernemers te ondersteunen en zoveel mogelijk banen te behouden in deze crisisperiode.Op de website van de KvK, www.bonairechamber.com, is een overzicht van al deze regelingen opgenomen.De uitvoering van deze regelingen is verdeeld onder verschillende instanties: RCN-unit SZW, Openbaar Lichaam Bonaire (OLB), Rijksdienst voor Ondernemend Nederland (RVO), Belastingdienst Caribisch Nederland (BCN), de lokale Banken en Qredits. Het feit dat de uitvoering van deze maatregelen verdeeld is over verschillende instanties, met elk hun eigen voorwaarden en werkwijzen, kan een struikelblok zijn voor ondernemers die op dit moment snel, eenduidig en concreet geholpen moeten worden om de continuïteit van de bedrijfsvoering te waarborgen.
De KvK heeft daarom een ‘Corona-steunloket voor ondernemers’ geopend. Het loket heeft een totaaloverzicht van alle bestaande regelingen, waardoor het integraal ondersteuning en advies kan bieden. Hiermee wordt in de informatiebehoefte van ondernemers voorzien en tevens faciliteert het de aanvraagprocessen voor deze regelingen.Ondernemers kunnen het Corona-steunloket benaderen met:
- Vragen over de van toepassing zijndesteunmaatregelen;
- Hulp bij het invullen van aanvraagdocumenten;
- Voorlichting over andere relevante zaken, inclusief begeleiding bij wederopbouw van bedrijven.
Gezien de richtlijnen rondom ‘socialdistancing’ is het Corona-steunloket een digitaalloket waarbij de primaire communicatie via email gaat. Ondernemers kunnen ook telefonisch informatie inwinnen en, indien nodig, wordt een videoconference opgezet. Ondersteuning wordt geboden in Papiamentu, Nederlands, Engels en Spaans.
Op dit moment is de ondersteuning van het Corona steunloket van de KvK gelimiteerd tot de rijksregelingen voor een tegemoetkoming in loonkosten en inkomstenderving, uitgevoerd door het RCN-unit SZW die per 31 maart 2020 met terugwerkende kracht in werking zijn getreden.
De details van de overige regelingen van het Rijk en het OLB worden momenteel geconcretiseerd. Zodra deze steunmaatregelingen operationeel zijn zullen ondernemers die binnen vastgestelde voorwaarden vallen, ook een beroep hierop kunnen doen. Informatie hierover zal op de KvK website en facebook pagina worden gepubliceerd.
De KvK zal binnenkort ook meer informatie verstrekken over de BMKB-C garantie die de financiering voor Corona gerelateerde verzoeken bij banken faciliteert.
Heeft u als ondernemer vragen of hulp nodig? Stuur ons een email via steunloket@kvkbonaire.com of bel op 717-5595 ext. 5003 of 5004. Wij helpen u graag!


text:
Tur mucha na Aruba merece oportunidad igual pa ricibi educacion di calidad halto
Diasabra mainta na Hilton Aruba Caribbean Resort & Casino a tuma luga e āTeachers Appreciation Conferenceā unda cu MGM Source a presenta resultadonan sumamente...
Paul Croes ta anuncia su regreso riba lista di AVP
Den un reunion yama den menos di 24 ora, hunto cu famia, amistadnan y sostenedonan, minister Paul Croes a anuncia cu e lo sigui...
Fraccion di AVP cu intercambio ameno cu grupo di studiante na Hulanda
Un delegacion di e fraccion di AVP den Parlamento, ta na Den Haag pa asisti na e reunion di IPKO y a haci uzo...
Aruba ta e unico pais den Reino cu ta canando atras considerablemente riba e...
Ayera e reunionnan interparlamentario a continua na Den Haag. Un di e puntonan poni riba agenda tabata e tema di integridad. Esaki ta di...
āGobierno den Green Corridor a scoge pa minimalisa daƱo na naturalesaā
Prome Minister Mike Eman durante e bishita na e brug nobo di Green Corridor, a seƱala cu Gobierno di Aruba cu e ta lidera,...
PPA: ‘Man pisa bahando riba Gab. Mike Eman poco poco pero sigur’
E investigacion rond di ministro Paul Croes ta birando mas y mas cayente mientras tanto ya ta cuatro persona cu a wordo aresta pa...
āHobennan hopi preocupa cu situacion actual di enseƱansaā
Diamars anochi a tuma luga un encuentro entre Lider di plataforma politico Otmar Oduber cu hobennan. E anochi a encera hopi intercambio di pensamento...
Pa partido ReD ta dificil acepta cu ta sigui mata pueblo cu belasting
Pueblo mi ta bay comparti cu boso algo cu ta primi riba mi curason. Mi no ta un experto financiero ni un economista. Pero...
Politico di calidad ta manera un ministro di AVP cu ta sospechoso principal den...
Despues di un siman sumamente exitoso, caminda nos partido MEP den un encuesta imparcial a resulta di ta e partido mas grandi di Aruba...
Exigencia di politiconan pa goberna Aruba no ta existi den MEP
Parlamentario di fraccion di AVP, Melvin Tromp, ta mustra cu den MEP no tin politico di calidad pa goberna nos pais, caminda por bisa...


text:
Sesion di Informacion MiSVb 2.0
Riba 15 di november SVb a introduci su ultimo version di e portal, MiSVb 2.0. Tur doño di trabao ta cordialmente invita pa asisti na un sesion di informacion unda representantenan di SVb ta bay duna un demonstracion riba e sistema aki y duna un splicacion con pa maneha bo cuenta riba e portal.
Fecha: Diamars 3 december 2019
Sesion 1: 9:00 a.m. – 10:00 a.m. of
Sesion 2: 2:00 p.m. – 3:00 p.m.
Location: ATIA – Pedro Gallegostraat 6, Dakota
Por registra pa un di e dos sesionnan via info@atiaruba.org of yama 582-7593. Por fabor tene cuenta cu cuponan ta limita.


text:
‘Gigi’ huntu ku Fenty Music den Regata 2017 na Boneiru
Givienca ‘Gigi’ Clotida, lo bai ta na hermana isla Boneiru próksimamente. ‘Gigi’ lo aktua ku ‘Fenty Music’, ku ta e banda di momentu na Boneiru. E presentashonnan di ‘Gigi’ lo bai ta durante di e periodo di e próksimo Regata. Aki e kantante femenino ku a kanta tambe den pasado ku bandanan di Kòrsou, manera ‘Tune’ i ‘Dreams’ i tambe ta artista invitá últimamente di e banda di Aruba, Buleria, lo bai ta den front di ‘Fenty Music’.
E ‘Diva Gigi’, ta esun ku ta interpretá e kansion di Izaline Calister, kombinando bos ku e kantante Ron Martis di Buleria, aktualmente. Boneiru pues mester ta pendiente pa presensia e presentashon di e dama di ambiente ‘Gigi’ durante Regata, kompañá pa ‘Fenty Music’ pa Regata 2017. Lo bira un ambiente tur afó na Boneiru, unda tambe lo tin mas agrupashon musikal for di Kòrsou presente. Lo bai tin tambe entre otro ERA, Gentz, Kassav i tambe e BAS ku ta e banda di e streanan boneriano di farándula.


text:
Zyon a graba su mas resiente videoclip na Kòrsou
Fin di siman último e kantante arubano a graba videoclip pa un kansion nobo titulá ‘Calmami’. Zyon ta konosí pa su kolaborashonnan ku e.o Jeon i Ataniro. Su último hit na Kòrsou tabata huntu ku Wichi & Ty “Bo’n ta bo so..”. Tambe e tin un collabo ku Ataniro titulá ‘Faithfull’ un kansion ku vibe caribense. E grabashon a tuma lugá na Bándabou i tabata den man di produktor Greyan Pastor, ku ya tin numeroso videoclip na su nòmber. Greyan Pastor ku ta e produktor di kas, pa record label Decoded awor a produsí pa Zyon tambe. Ken sa ku pronto Zyon tambe lo por forma parti di e record label lokal ku a bin ta pusha tur límite den urban scene na Kòrsou. Decoded ta kas pa e.o Rich Kalashh, Jaido, Enmeris, DXBT i algun kantante mas.


text:
Uso liber di ‘playanan di laman’ na Kòrsou (III)
Seri di Herensia Kultural
Den dikshonario di Papiamentu e palabra “rancho” ta definí komo “kasita humilde”, pero pa e piskadó di Kòrsou e palabra tin un nifikashon spesífiko. Den lenguahe di piskadó e palabra “rancho” ta referi na un kasita primitivo kantu di laman i trahá di baranka di laman. E murayanan ta trahá di baranka poné los riba otro sin ku ta usa niun tipo di sement. Ku tabla, palu i taki ta pone un dak primitivo pa duna protekshon kontra solo, bientu i awa seru. Proménan ayá ranchonan tabata usa pa kampamentu ora bai piska den áreanan aislá. Normalmente tabata yega na e ranchonan kanando na pia pa via e pasashinan públiko konosí komo “patruli” i kanando kantu di laman.
Si studia e patronchi di distribushon di rancho riba kostanan di Kòrsou por tuma nota ku kasi tur ta situá entre bahia di Fùik i Awa di Kabes (pues Awa di Ostpùnt). Tin tambe un par na nòrt di Ostpùnt i na nòrt di Klein Kòrsou. Na otro partinan dje isla, tantu na nòrt i na playanan di sùit, tin sufisiente kueba i tapá den rant baranka ku piskadónan di antaño por a usa komo kampamentu òf pa warda nan redanan. Pues einan no ta tin mester di traha rancho. Debí n’e forma distinto di e kosta na parti pariba di Kòrsou, kasi no tin kueba ni tapá natural i e piskadónan mester a konstruí strukturanan nan mes pa protekshon kontra e elementonan. Pues na lugánan stratégiko entre bahia di Fùik i Awa di Kabes tin no ménos ku 27 di e strukturanan aki. Algun di nan a wòrdu bashá abou pa uso di e piedranan den konstrukshon i den krùsher pa santu. Awendia ta mashá poko rancho ta wòrdu usa ainda i mayoria ta den estado dekaí.
Mes kos ku awendia, ántes tambe Kabes (di Kòrsou) tabata un lugá importante pa piska mulá, buní i grastèlchi laman. Preferentemente e peskería aki ta tuma lugá nèt despues di subíd’i solo. Promé ku biní di motornan di gasolin, i diesel mei-mei di siglo 20, piskmentu tabata tuma lugá pa medio di botonan di bela. Pa por kuminsá piska tempran tabata nesesario pa pasa anochi na Kabes mes. Esaki tabata tuma lugá na kosta sùit, parti pabou di Awa di Kabes, na un lugá ku tambe tin burakunan di awa di bebe dushi. Dor bai tabata ankra e botonan nèt pariba di rant di kunuku di plantashi di Duivelsklip na un área konosí komo “Rancho”. E área aki ta keda na pia di “Basora”, ku ta e bishi di baranka i santu ku ta separá e laguna di Kabes for di laman. Na Rancho tin restunan di no ménos ku diesun rancho. Uso di e área aki pa piskadónan ya kaba a sosodé pa siglos. Ya na 1779 e outor Hering ta menta eksistensia di un “haf chikitu ku kasitanan di piskado i kanoa di indjan”.
Mayoria di rancho ta den estado di ruina pa motibu ku no tin hopi hende ta usa nan mas awendia. Restunan di butishi i bòter di bibida ta indiká uso di e ranchonan aktual for di siglo 19. E strukturanan di rancho dor bai ta konstruí den un zona di un 20 pa 30 meter for di rant di laman den un área vulnerabel pa olanan di orkan. P’esei e strukturanan aktual lo mester ta data di despues di e orkan “Tecla” di 1877, e último orkan serio ku a asotá nos isla. Mes kos ku na Kòrsou, na Boneiru (na Lac) i tambe na Aruba (den Oranjestad) ta, òf tabata eksistí, sitionan konosí bou e nòmber di Rancho. Probablemente esaki tambe lo tabata debí na presensia di ranchonan di piskado den tempunan di antaño.
Den dos artíkulo anterior a trese dilanti ku durante siglonan e tèrmino “playanan di laman” no tabata definí estrechamente. Tur kostanan, sea ku ta baranka òf ku lodo i pal’i mangel, tabata konsiderá komo “playanan di laman”. Tambe a papia riba kon for di inisio di kolonisashon, gobièrnu insular a tuma medida konkreto pa garantisá akseso públiko inobstakulisá pa yega kosta (i tambe sierto pos i fuente di awa). Di tal manera ta asina ku riba nos isla ta eksistí un kantidat di asina yamá patruli ku ta duna pasashi liber pa por yega kosta. Awendia tin hopi di e bereanan aki ku ta usá masha tiki. Den e artíkulo presente ta sali na kla ku akseso liber na nos kostanan tabata konta pa un zona di tera hanchu kaminda por a hasi kampamentu i pasa anochi. Pues, presensia di kasitanan primitivo ku ta konosí komo rancho kantu di nos kostanan ta testigu muda di e nivel di akseso liber ku nos pueblo a biba konosé den transkurso di siglonan. Investigashonnan históriko i arkeológiko di e sitionan di rancho por duna aún mas klaridat pa ku bida diario di piskado di tempunan di antaño.
Lástimamente memoria históriko ta bai pèrdí ku tempu. P’esei ta un hasi yamada na un i tur ku lo por konta òf añadí algu di informashon tokante unda tin rancho i tambe rekuerdonan di nan uso, pa tuma kontakto ku e outor i asina pone bo sabidoria disponibel pa dokumentá historia di bo pais.
Fuentenan
Hering, J. H. 1779. Beschrijving van het eiland Curaçao en de daar onderhorende eilanden, Bonaire, Aruba en Klein Curaçao. Herdr. De Wit, Aruba, 1969.
Joubert, S. M. 1999. Dikshonario Papiamentu-Hulandes. 2de herziene druk. ISBN 99904-0-290-6.
Teksto i portret: dr. A.O.(Dolfi) Debrot.
Dr. A.O. Debrot, supdirektor i hefe di Investigashon di Carmabi, ta forma parti di e grupo di trabou ‘Protekshon di Herensia Arkeológiko/NAAM’.
Teksto pa potrèt:
Rancho den uso aktivo na “Oostpunt”.


text:
Op Curaçao worden er voornamelijk Nederlands, Engels, Papiaments en Spaans gesproken. Onder de lokale bevolking wordt er vooral Papiaments gesproken. De woordenschat van Papiaments is afgeleid vanuit Afrikaans, Frans, Engels, Portugees, Nederlands en Spaans. Echter is er niet voor elk woord een vertaling in het Papiaments. Door deze reden spreken Curaçaoënaars vaak een mengsel van verschillende talen.
Op Aruba wordt de taal Papiamento genoemd in plaats van Papiamentu en er worden andere spellingsregels gehanteerd. Op Bonaire en Curaçao wordt dezelfde vorm van Papiaments gesproken. De naam Curaçao is mogelijk afgeleid van het woord ‘coração’ dat hart betekent in het Portugees. “Papia” betekent praten/spreken en “papiamentu” betekent gesprek.
Het is niet moeilijk om Papiaments te leren spreken. Echter is de uitspraak van de woorden anders dan in de Nederlandse taal. De accenten zijn ook anders. Dat is even wennen. De meeste klinkers worden als open klinkers uitgesproken. Zo wordt de letter a in het Papiaments meestal uitgesproken zoals de aa van kaas in plaats van de a van pan. De grammatica is heel simpel. Tevens zijn de woorden de, het, hij en zij allemaal “e” (bijv: e kacho = de hond, e ta bon = het is goed, e ta bin = hij/zij komt eraan). Het maakt niet uit of een woord vrouwelijk of mannelijk is.
Als je op vakantie gaat, is het leuk om een aantal woorden en zinnen te weten. Hieronder zijn er een aantal.
Begroeten en afscheid nemen
Dagen van de week
Algemene zinnen
Flirting
Ga je binnenkort met vakantie of ben jij Papiaments aan het leren? Twijfel niet om jouw ervaring te delen in de comments. Heb je onderwerpen waarover je graag wilt lezen op deze blog? Neem gerust contact op met mij. Je vindt mijn andere artikelen hier. Deel deze met jouw vrienden! 😀
Ora ku koriente bai bo ta hañabu konfrontá ku e echo ku bida ta asina laf sin koriente. Bo no por wak televishon anto si bo laptop i bo telefòn su bateria (ta kasi) baha, ta pió ahinda. Bo ta kuminsa sintibu mas laf ku un saliña riba djaluna. Awel mi tin seis idea tremendo pa bo divertí bo mes ora ku koriente bai den dia.
#1 Skibi tur loke ku pasa den bo mente. Maske e kosnan no ta ‘make sense’, skibi esaki tòg. Skibiele na forma ku tur bo pensamentunan huntu ta forma ún historia. Na final bo tin un historia hopi kreativo i prèt pa lesa.
Por èhèmpel: “Koriente a bai i mi tabata wakiendo televishon. Mi no tin soño dùs mi no por bai drumi. Mi ke spar mi bateria kemen mi no ta bai riba mi telefòn awor akí. Uniko kos ku a sobrami ta di skibi. Asina laf bida tabata den 1920 ? Hahaha.. Sangura ta keda pikami. Ki falta e sangura nan aki anto. Mi sa ku mi sanger ta dushi pero damn. Nami un chens !”
Enbes di skibi bo por pinta tambe. Pinta tur loke pasa den bo mente. I na final kisas bo tin un pintura abstrakto hopi kreativo.
#2 Hasi ehersisio Pone un mat of un klechi abou den bo kamber i kuminsa hasi ehersisio. Esaki ta un bon manera pa pasa tempu. No go all out sino despues di dies minüt bo no por hasi nada mas. Bai poko poko i tuma bo tempu pa hasi e ehersisionan.
Si bo mester di inspirashon pa kuminsa ku e ehersisonan, check e video aki:
#3 Bai kana Bisti bo paña komfortabel anto bai dal un rònchi banda di kas. No bai ku bo telefòn. Djis abo ku naturalesa. Bosnan dos só. Disfruta di loke ku bo ta mira rondó di bo. Sinti e bientu ku ta supla, outonan ku ta pasa i disfruta di e naturalesa bunita di nos isla. Bai dal un rònchi den bo bario bin bek.
Bo por bai kore tambe en bes di kana, si bo ta preferá esei. Pero kòrda no bai ku bo telefòn. E idea ta pa bo eksperensiá algu ku nòrmalmente bo lo no a eksperensiá. Laga e situashon lamentabel (ku koriente a bai) bira un situashon kaminda bo a deskubrí algu nobo (kore den bario i eksperensiá e naturalesa).
#4 Drecha bo kashi di paña Mi sa ku bo kashi di paña ta un desaster. Tur mahinta bo ta bisa: akiratu mi tin ku drecha e kashi aki. Pero ora bo yega kansá for di skol of trabou bo ta subi bo kama drumi. Aworaki ta un bon oportunidat. Drecha bo kashi. Si bo tin bateria riba bo telefon, pone bo kantikanan toka anto kla ta !
Si bo kashi ta nechi kaba pero bo kamber parse un chiké di porko, limpia bo kamber e ora ei. No laga bo mama, kasá, frei of esun ku bo ta biba kune tin ku bisabu atrobe pa limpie. Koriente a bai, no tin nada di hasi kiermen ban mira.
#5 Meditashon Hopi hende ta pensa ku meditashon ta solamente pa hendenan ku ta Budista. Pero meditashon no mester ta relatá na religion pa bo hasiele. Sikólogonan ta rekomendá meditashon pa hendenan ku a kaba di sali for di un periodo di depressie. Esaki ta evitá ku bo ta bolbe bira deprimí bek. I naturalmente bo no mester tin un problema sikológiko pa hasi meditashon tampoko. Ami ta medita tin bia djis pa mi relax. E ta ègt yuda den bo bida diario. Bo ta kuminsa ripara ku bo tin mas pasenshi i bo ta pensa mas positivo tokante bida.
Puesssss.. koriente a bai i bo no tin nada di hasi. Bai medita. Relax bo mente. Get in touch with your spiritual side ! Si nunka bo no a meditá, e ta mustra creepy. Pero e ta hopi relaxing i keremi lo bo gusta.
Si bo mester di inspirashon check e video aki:
Si bo ta huntu ku bo pareha, bosnan por hasiele huntu. Check e video aki:
#6 Pas’e rib’un 428 Mi sa ku ta kalor anto bo tin mal beis. Pero wak e asinaki: e glas ta mitar yen. Si bo ta biba ku bo papi of bo mami of bosnan ta huntu ku otro, ta kiko bo ta warda ???? Habri bentana pa hairu pasa un tiki, ya bisiña tambe ta tende mesora ku bo no ta laga aqualectra daña bo dia.
Si bo a gusta e artíkulo aki, like & share !!!
Check mi blog akinan & komparti esaki ku bo amigunan.


text: KRALENDIJK – Resientemente un suidadano a manda informashon i algun potrèt di kantidat di shushi tirá den mondi. Ta trata di shushi den e área patras di Amboina ku último tempu ta hopi usá pa tiramentu di shushi di forma ilegal. Algun luna pasá Selibon N.V. a hasi tur esfuerso pa limpia e área. Djis algun dia despues, deskonosí, òf deskonosínan a kontinuá ku tiramentu di shushi den e área. Ta trata di e área patras di bario Amboina riba e kaminda pa bai e tereno di El Tigre Winklaar kaminda ántes tabata saka Greis, i den bisindario. Ta tirando shushi inkorektamente. Ta bai un súplika fuerte na tur esnan ku ta hasi e akto nan ariba menshoná, pa stòp ku esaki. Loke nan ta hasi ta kousa sushedat na sitio no apropiá, ku tur e konsekuensia. Selibon N.V. a amplia su servisio, kaminda e suidadano por depositá shushi pòrnada tur wikènt, esta djasabra i djadumingu na Landfill. Ta ofresé tambe e parti di rekohé shushi èkstra ku e suidadano tin na kas. Por yama na ofisina di Selibon un dia promé ku e trùk ta pasa den bo bario pa rekohé shushi i Selibon ta manda un ekipo spesial pa atendé ku e shushi na bo kas. Pues no tin motibu pa tira shushi den bario. Nos huntu tin ku traha pa tene Boneiru limpi. Riba potrèt un parti di e porkeria ku antisosialnan ta tira den e área patras di bario Amboina.


text:
Bou di alanan di Dios mi ta sigur
Abo cu ta biba bou di amparo di Altisimo
Ta hospeda den sombra di Dios omnipotente
Bisa Senjor: Mi Refugio, mi forti
Mi Dios den kende mi ta pone mi konfiansa
Salmo 91
A bay sosega den brasa di Senjor mi mama y nos ruman:
Catharina Filomena Giel-Figaroa
Miho conoci como Filomena of Mena
Na nomber di su:
Mayornan: †Alberto y †Petronilia Figaroa
Esposo: †Benny Giel
Yiu:
Bernie Giel
Rumannan:
†Carmen Henriquez
†Mario y Mildred Figaroa
†Rosa Figaroa
Pedro y Filomena Figaroa
Remigio y Ada Figaroa
†Juanita y Orlando Diaz
Hyacinta y Tommy Engelhart
Hose (Gos) y Vivian Figaroa
†Petra Ruiz y famia
Magdalena Koolman y famia
Hose Kelly y famia
Franciska Afework y Famia
Maria Luidens y famia
Su Sobrinonan:
Melisa Figaroa y famia, Marc Figaroa, Kenny Figaroa y famia, Francis Figaroa,
†Juni Figaroa y famia, Rodney Figaroa y famia, Farrah Figaroa y famia, Ivan Diaz y famia,
Indra Diaz y famia, Anthony Engelhart y famia, †Tamara Engelhart, Kathleen Sajwani y famia
Tanta: Maria Tromp Famia
Sua y Cunja:
Cecil y Leonora Giel y famia
†Toni y Maria Giel y famia
Juan y Rosalba Giel y famia
Victor y Anita Giel y famia
Frans Giel y famia
Miano Giel I Famia
†Filomena Yarzagaray y famia
Jossy y Olga Giel y famia
Thomas y Maria Giel y famia
Catharina Giel y Famia
Mariana y Hubert Croes
Su ayudante : Ita Ridderstap y Norma
Su Amiganan:
Jolanda Croes, Dotty y Rosanna Jurriens, Rachel Croes y famia, Ellen D’Aguiar y Famia,
Edwiga Figaroa y Famia, Ivonne van Opstal y famia, Astrid de Wit, Greta Figaroa, Evelina Figaroa
Tur su primo- y primanan, ihanan, comer- y compernan, amigonan, bisinjanan y conocirnan famia Giel, Figaroa invita pa acto di entierro cu lo tuma lugar diabierna 26 di augustus 2022 pa 4or di atardi na Misa Santa Anna na Noord. E restonan mortal di Filomena lo reposa for 2or di atardi den misa. Despues lo sali pa santana Catholico di Noord.
Un donacion pa Wilhelmina Kanker Fonds lo ta altamente aprecia


text:
ORANJESTAD — Oponentenan di e amienda pa union civil den cual parehanan di mesun sexo por formalisa nan relacion a tene un manifestacion ayera na Oranjestad den cual nan a entrega un peticion serca prome minister Mike Eman.
E manifestantenan a pasa dilanti e miembronan di comunidad lgbt cu tabata para canto di caminda cu banderanan di regenboog. Na e momento ey no tabatin confrontacion entre e dos gruponan.
E grupo chikito di manifestantenan kier pa e amienda ni wordo presenta durante tratamento di Codigo Civil Nobo. Ambos Desiree De Sousa-Croes e parlamentario cu lo entrega e amienda y Maikel Kelly cu a organisa e contra-demonstracion ta mustra riba hecho cu e manifiesto contra union civil ta equiboca esaki cu matrimonio di mesun sexo.
Representantenan di e grupo a wordo invita pa prome minister Eman pa entrega nan manifiesto serca dje den su oficina. Eynan nan a haya di compronde di e prome mandatario tambe cu kizas nan lo por ta confundi riba e enbergadura di e amienda cu ta wordo proponi.
Autor Ariën Rasmijn


text:
Tepnan balioso pa abo komo konsumidó
Ta tep pa spar awa of koriente bo ta buska? bo kier saka miho probecho ora di hasi kompra den supermerkado of pakus? Fundashon pa Konsumidó ta pone tur esakinan pa abo riba un rei.
Tambe nos tin tep kon pa hasi un fiansa konsiente i kon pa baha abo gastunan mensual. Buska loke bo mester of pasa den nan tur. Un bon tep semper ta na su laga!
Korda ku Un konsumidó sabí ta skohe di forma konsiente..!
Kumpra produkto den tienda
-
Pidi semper bo faktura i warda esaki bon. Esaki ta e úniko prueba ku bo a kumpra e produkto den kaso di un keho
-
Pa lei semper bo tin garantia riba un produkto nobo. Ni maske kiko e komersiante bisa. Sea alerta i puntra kiko e garantia ta enserá promé ku bo sera kualke akuerdo di kompra. Si e garantia ta kontra di bo derechinan ku ta ankrá den lei òf kontra di bo prinsipionan, ta rekomendabel pa bo aserká otro establesimentu i kompará.
-
Sea krítiko. Un konsumidó bon informá ku konosé su derechi bon por eksihí i haña mas pa loke e ta paga. No kumpra nada ku miedu, no aseptá ningun servisio sin pidi splikashon. Si bo tin duda di kalke kos, na kalke momentu sòru puntra i bolbe puntra pa bo no sali perhudiká.
-
lnventarisá kiko bo kier bai kumpra.
-
Si ta posibel pidi semper un oferta promé ku kumpra.
-
Kompará preis, kalidat, garantia i oferta di diferente kompania.
-
Semper promé ku bo kumpra puntra e bendedó e kondishonnan di benta. Por ehèmpel:
- Si ta duna sèn bèk
- Den kuantu dia bo por kambia e produkto
- E período di garantia. Mayoria biaha e informashon aki ta riba un bórchi den e establesimentu óf riba e resibu.
-
Lesa etikèt promé ku bo saka bo sèn.
-
Kontrolá e produkto bon. Wak si e produkto no tin niun fayo tékniko of kosnan kibrá. Si un produkto ta den un kaha será, pidi e bendedó pa habri esaki pa kontrolá si tur kos ta den bon estado promé ku bo bai kune. Mester laga test artefáktonan elektróniko. Si un kondishon di benta, di establesimentu ta ku no por habri kaha, ta rekomendá pa NO kumpra e produkto.
-
Paga tinu ribà preis. Wak ku si ta e mesun preis ku tin menshoná den rèki bo ta pagando.
-
No laga bunitesa di propaganda influenshá bo manera di kumpra. Sea alerta pa e loke ta skondí tras di kada propaganda.
-
Bo tin derechi di reklamá un kompra. Reklamá si bo no ta di akuerdo ku loke bo ta kumpra. Ta bo plaka ta paga.
-
Kumpra mas tantu kos ora tin baratio.
Kiko hasi ora tin problema ku un produkto?
-
Reklamá mesora serka e komersiante. Yama telefón of pasa personalmente ku e produkto huntu ku bo resibu.
-
Sa bo derechonan ora tin problema ku e produkto. konsumidó bo tin derecho riba:
- entrega di e piesa ku falta
- reparashon di e produkto
- kambio di e produkto
- si e komersiante no por entregá un produkto igual bo tin derecho riba bo sèn bek. Bo no ta obligá na tuma un “tegoedbon”.
-
Warda bo resibu original semper bon. Na ora di reparashon no laga bo resibu original nunka patras. Pidi e komersiante saka un kopia, óf bo mes saka un kopia.
-
Den tempu di garantia, no laga un tersera persona drecha bo produkto. Bo ta perde bo derecho riba garantia. E komersiante no ta drecha e produkto mas.
-
Hasi un apelashon riba bo garantia. Si e komersiante no por drecha e produkto, bo tin derecho riba un nobo. Si akaso e komersiante no por duna bo un otro produkto igual, bo tin derecho riba bo sènl bèk.
-
Pidi asistensia si no por yega na un akuerdo. Si partidonan no por yega na un akuerdo, por pidi asistensia na Fundashon pa Konsumidó.
Tuma servisio serka un kompania
-
Kompará oferta di diferente kompania.
-
Lesa tur kondishon di e servisio promé. Lesa tur kondishon di e servisio promé ku bo firma un kontrat. No firma nada sin ku bo a lesa e kontrat kompleto óf ku bo no ta komprondé. Si e kontrat ta na un idioma ku bo no ta komprondé, pidi un kopia di e kontrat i laga un tersera persona di bo konfiansa les’ele i splika bo.
-
Informá bo mes bon di tur e aspektonan di e servisio.
-
Si bo no hana tur informashon, bo tin e deber di puntra.
-
Duna splikashon I informashon korekto enkuanto kiko bota spera di e servisio.
-
Pone tur akuerdonan hasí riba papel. Tur palabrashon despues ku a firma e kontrat, tambe mester wordu pone riba papel.
-
Jega na un bon areglo di pago. Kon, ki dia i na unda e pago mester tu ma lugar.
-
Warda e kontrat bon i e palabrashonnan hasí tambe bon.
-
Paga e servisio segun ku esaki ta wórdu duná. Por ehémpel si ta un kontratista ta trahando un kas pa bo, paguele segun fase.
-
No paga nada 100% adelantá. Por ehémpel duna 50% ora e trabao kumisá i e sobrá ora e trabao kaba.
-
Eksigi bo resibu ora bo paga pa un servisio. Pa tur montante ku bo paga, bo tin derecho riba un resibu komo bo prueba di pago.
Kiko hasi ora tin problema ku e servisio?
-
Reklamá mesora serka e kompania dunadó di e servisio. Yama telefón óf pasa personalmente ku e kontrat.
-
Si e trabou no a ser entregá den e tempu stipulá por palabrá un otro un fecha pa entregá. Si esey no ta posibel, laga otro persona kaba e trabou. Ta p’esey paga e kompania solamente pa e trabou ku ela hasi.
-
Bo tin derecho riba daño i perhuisio. Si bo a sufri daño, paso e trabao no a wórdu entregá na tempu, bo por pidi daño di perhuisio.
-
Pidi asistensia si no por yega na un akuerdo. Si partidonan no por yega na un akuerdo, por pidi asistensia na Fundashon pa Konsumidó.
Kontrolá uso di awa, koriente i telefòn
-
Preferibel kumpra artíkulonan ku ta spar koriente (inverter)
Na momentu ku bo disidí pa kumpra artíkulo elektróniko, e mihó eskoho ta pa artíkulonan ku ta spar koriente (inverter).
-
Evita di usa paratonan ku ta keinta hopi.
Aparatonan ku ta keinta (manera föhn, microwave i stof eléktriko) ta gasta mas koriente. Paga tinu kon largu bo ta usa nan.
-
Paga lus of aparatonan elektróniko ku ta sendé pornada.
-
No laga aparato keda riba “standby”.
Purba mas tantu ku ta posibel pa paga tur aparato na lugá di laga nan keda riba standby. Esaki tambe ta konta pa charger o di telefon, microwave i rice-cooker ku ta keda innesesariamente den stàpkontakt.
-
Tuma un dia pa strika tur paña.
Esaki ta mas kumbiniente ku strika tur dia e paña ku bo ke bisti e dia ei
-
Usa fen pa fria.
Si ta posibel usa fen na lugá di erko. Esaki ta mas barata.
-
Remplasá bo erko y bo frishider ku tempu.
Remplasá bo erko y bo frishider ku tempu, paso si un kómpreser ta hopi bieu e ta ranka mas koriente pa e fria.
-
Invertí den frishidèr i erko ku ta spar energia i sèn (inverter)
-
Limpia bo frishider regularmente.
Limpia bo frishider por lo ménos dos bes pa aña paden y pafó. Un frishider limpi ta fria mihó.
-
Bo tin ku defròs bo frishidèr regularmente.
Ora e frishidèr ta yen di eis e ta gasta mas koriente
-
No hinka kuminda lou òf kayente den frishider.
Lag’é fria promé, pa evitá ku e ta ranka mas koriente pa e fria bon.
-
No yena bo frishidèr ku muchu kos.
Kòrda ku mas tantu kos tin aden mas koriente e ta hala
-
No pone bo frishidèr den solo of banda di bo stof.
-
Sóru pa e frishider ta será bon.
Purba pa e keda ménos habri i wòrdu habrí ménos.
-
Hasi bo frishidèr bashí ora bo bai ku fakansi.
Si bo ta bai ku fakansi, ta mihó bo hasi bo frishidèr kompletamente bashí, saka e steker for di stòpkontakt i lag’é na skref.
-
Kumpra un erko ku ta pas ku grandura di kamber.
Un erko muchu chikitu àf muchu grandi ta gasta koriente di mas.
-
No laga erko traha duru pa fria.
Trata di tene bentana i porta sera mas tantu posibel pa asina e erko no mester traha duru pa fria e kamber. Evitá pa solo no pasa bini paden, televishon i lus tambe ta manda kayente.
-
Evita di sende / paga un erko hopi.
Si akaso bo ta sali for di kamber pa bo bin bek den ménos ku un ora ta preferibel pone e erko fria ménos. No page pa despues bolbe send’é atrobe pasombra ora bo bole send’é e ta hala mas koriente.
-
Limpia e air-filter di bo èrko regularmente.
Hopi stòf rib abo filter ta impedí sirkulashon di airu i ta pone bo èrko traha mas duru pa fria.
-
Kambia bo gloeilampnan pa sparlamp of LED-lights.
Un sparlamp ta bai dies bahia más largu ku un pera di lus normal. Iluminashon ta despues di frishider, droger i vrizer, e loke ku ta hala mas koriente den su totalidat. Poko poko pera di lus lo sali for di sirkulashon. Ta sabí pa bo pasa ofer pa uso di sparlamp, paso fin di luna lo bo nota esei riba bo kuenta di koriente. Sparlamp ta kosta un tiki mas, pero bota wàrdu rekompensa despues dor ku bo lo paga ménos na koriente i e sparlamp ta dura mas largu.
-
Paga bo lus semper na momentu ku bo ta bandoná e aria iluminá.
Si ta sparlamp bo tin, paga nan tambe na momentu ku bo bandoná e aria.
-
Si bo tin lampi ku ta dim remplasá esaki pa un ku ta iluminá ménos.
-
Usa sensor pa lus na porta pafo.
Bai ofer pa sparlamp ku por kombiná ku sensor pa iluminá solamente ora un hende yega na bo porta.
-
Purba di pone paña den e wasmashin manera ku e ta indiká.
Si ta 8 kilo di paña e ta tuma no pone dos kilo pa kada labà.
-
Evitá di usa droger.
Hasi mas tantu uso di bientu i solo pa seka bo pañanan.
-
No muha mata merdia.
Preferiblemente hasié riíainta trempan of atardi lat (anochi). E solo kayente ta vaporá e awa i e tera e ora ei ta keda ménos tempu húmedo.
-
Kontrolá bo meternan di awa i koriente.
Nota e posishonnan na komienso i final di luna. Kontrolá bo resibu pa wak si e ta kuadra ku loke bo tin anotá.
-
Kontrolá bo kranchinan regularmente riba lekkage.
-
Kontrolá pipanan di awa ku ta pasa den tera i muraya na bo kas.
-
Kontrolá pipanan di awa ku ta pasa den tera i muraya na bo kas.
Si e tera ta muha òf muraya ta bira bèrdè por tin buraku den e pipa.
-
Fangu awa di yobe (awaseru).
Por usa e awa aki entre otro pa muha mata i hasi limpiesa.
-
Fangu awa di bo wasmashin.
E awa aki tambe por wòrdu usá pa muha mata i hasi limpiesa.
-
Fangu awa di kushina òf baño si ta posibel.
Por usa e awa aki pa muha mata.
-
Planta mata tropical mas tantu ku ta posibel.
Nan ta rekerí menos awa i ta sobrebibí temporada di sekura mas lihé.
-
No laba òuto ku slang di awa. Husa un hèmber na lugá di esey.
-
Usa un “sproeier” riba abo slangnan di awa.
Esaki ta redusí e fluho di awa or abo habri e kranchi.
-
Limitá e tempu ku bo ta baña mas tantu ku ta posibel I no baña inesesariamente.
-
Ta rekomendá pa usa douche en bes di badkuip pa baña.
-
Sera kranchi ora bo ta haboná, feita of skeiru bo djentenan.
-
Siña bo muchanan kon pa sera kranchi bon.
-
Kontrolá bo wc si e ta kore awa.
-
No usa bo wc pa tira tur sorto di ko’i sushi aden
-
Preferibel usa un ketel pa herebé awa en bes di un wea.
-
Kontrolá e kantidat di yamada ku bo ta hasi ku bo telefon
-
Paga lus of aparatonan elektróniko ku ta sendé pornada.
-
Paga tinu kon largu bo ta usa aparatonan ku ta keinta.
Aparatonan ku ta keinta (manera föhn, microwave i stof eléktriko) ta gasta mas koriente. Paga tinu kon largu bo ta usa nan
-
Kumpra artíkulonan ku ta spar koriente.
Na momentu ku bo disidí pa kumpra artíkulo elektróniko, e mihó eskoho ta pa artíkulonan ku ta spar koriente.
Hasi kompra di komestibel den supermerkado
-
Plania adelantá.Ta hopi importante pa plania bo kompra pa bo por kumpra konsiente i ekonómiko. Plania kiko ta e menú di siman pa bo kumpra solamente loke ta nesesario i evitá tambe desperdisio kuminda . Si bo ta dos persona den un kas, no kumpra kuminda pa ocho persona, a ménos ku bo ta parti esaki i warda sobra den frizer pa usa despues. Check den bo kashinan kiko bo tin kaba, pa bo no kumpra di mas. Tambe check ofertanan ku tin den korant i hasi uso di esakinan.
-
Traha un lista di kompra.Nos tin tendensia di kumpra kos impulsivo i pa evitá esaki ta bon pa bo traha bo lista I tenebo estriktamente na esaki. Sin un lista di kompra bota kore riesgo di kumpra kosnan innesesario.
-
Hasi kompra riba un dia ku bo ta liber i semper tuma bo tempu.
-
Paga tinu riba fecha di vensementu di komestibel.Esaki ta hopi importante pa evitá desperdisio di komestibel i sen. Por ehempel, no tin sentido kumpra un bòter di lechi di galòn ku ta ekspirá denter di dos dia, si bo sa ku bo no ta bai usa tur promé ku e fecha di ekspirashon. Hopi biaha e produktonan di kua nan fecha ta serka di ekspirá ta wòrdu bende na preis speshal, pero pensa promé bo kumpra si bota bai usa e produkto mesora òf no.
-
No kai den tentashon pa kumpra kos ku a pasa fecha di vensementu.Ta malu pa bo salú i di bo famia
-
Konsiderá pa kumpra komestibel di markanan ménos popular.E produktonan aki tambe ta wòrdu produsí basa riba e normanan vigente di seguridat i kalidat di kuminda i nan ta mas ekonómiko na preis. Lesa riba e etiket kiko ta kontenido di e produkto pa bo tin sigur ku bota hana e loke bota paga p’e.
-
Ta kumbiní bo kumpra fruta i berdura pa siman pa evitá ku nan ta keda para i daña.
-
Evitá di kumpra berdura, fruta i karni pre-empaketá.Esaki ta e kaso kaminda ta kaska i o kòrtá e berdura i fruta i paketá esaki den porshon. Den kaso di karni bota hana ku ta kita kueru (p.e. galina), kòrta e karni i hasta sasoná e karni. E preis di e produkto ta bira mas karu pa motibu di e servisio aki, pues konsiderá kumpra e produktonan aki solamente si realmente ta nesesario.
-
Hasi mas uso di fruta i berdura produsí den nan temporada.Tin fruta i berdura fresku ku ta barata ora nan ta optenibel den nan temporada.
-
Hasi mas uso di fruta i berdura produsí lokal.E chens ku esakinan ta bira skars òf karu ta mas chikí.
-
Buska alternativa pa fruta i berdura ku subi di preis.Si dado momento tin skarsedat konsiderá hasi uso di otro fruta o berdura ku si ta optenbel den bo menú. Otro opshon tambe ta pa kumpra produkto di friso empaketá den bleki o bòter.
-
Kumpra produkto por mayor si ta posibel.Bo por konsiderá na hasi esaki den un grupo di famia o konosí. Tin vários produkto ku bo por kumpra por mayor, por ehempel habon, papel di w.c., shampo, pasta di djente, produktonan den bleki, bòdi loshon. E preis por mayor ta mas ekonómiko.
-
Produsí bo berdura i frutanan bo mes si ta posibel!Tin vários fruta i berdura ku nos mes por planta den kura. Fuera di ku e ta yuda nos pòtmòni, nos tin sigur ku e fruta i berdura no ta kontené supstansianan danino pa nos salú.
-
Tur artíkulo mester tin un etikèt riba dje (label).Semper lesa riba e etiket pa bo sa kiko e ta kontené.
-
Paga tinu ribà preis.Wak ku si ta e mesun preis ku tin menshoná den rèki bo ta pagando.
-
Kontrolá bo bòn ora bo kaba di paga. Hasié den e establesimentu mes. Chek si tur kos den bo garoshi ta kuadra ku loke tin kontá
Hasi fiansa na banko
-
Promé ku bo disidí di sera un fiansa rekordá bo mes ku spar ta mihó ku fia
-
Tuma un fiansa ku ta pas ku bo presupuesto.Un fiansa ta algu ku bo mester por paga bek. Lobo por paga bo fiansa i interes tur luna durante e hinter e periodo? Pa kontestá e pregunta lobo tin di traha un presupuesto. Esaki ta un lista di loke tu r luna bo tin na entrada i gastu. Si e presupuesto ta mustra ku bo no ta sobra sen pa paga e fiansa, ta proba bel ku no ta konsehabel pa hasi un fiansa.
-
Buska oferta serka mas ku un banko.Semper ta bon pa kompará ofertanan di diferente banko. Lesa e kondishonnan di fiansa bon. Eksihí esaki i bai kas les’é den trankilidat ya bota komprondé kiko bota marando bo mes na dje.
-
Evitá problema ku pagamentu.Si bo por paga bo fiansa, semper hasié. No kai atras riba bo pagonan di tur luna. Mas grandi e debe, mas difísil ta pa sali for di dje.
-
Kiko e interes ta?Averiguá ki sorto di interes bo tin riba bo fiansa. E ta wordu konta pa dia, luna, afía? E ta un interes fiho o variabel? Ta importante pa sa pa bo no haña bo ku sorpresa ora diripiente interes ta subi ku konsekuensha ku bo gastunan pa luna tambe ta subi.
-
Puntra ku si tin but na momentu ku bo paga bo debe adelantá.
-
Si ta posibel pidi pa e tipo di fiansa ku ta pas mas ku bo nesesidat i estilo di bida.
Auto i transporte
-
Purba presupuestá bo konsumo di gasolin pa siman.
-
Kontrolá kuantu bo ta kore.Chek si esaki tur biaha ta nesesario.
-
Plania bo ruta adelantá.Si bo tin ku bai un kaminda ku bo auto, wak sigur si bo no tin mas diligensha di hasi den e besindario p’ abo no tin di mester di kore e mesun ruta dos biaha.
-
Tenk gasolin mainta trempanTa konsehabel pa tenk gasolin mainta trempan. E ta rende mas tantu.
-
Chek bo outo regularmente.Un outo den bon kondishon ta gasta ménos gasolin
-
Si no ta nesesario, kore outo sin erko.
-
De bes en kuando hasi uso di transporte públiko, e por sali bo (muchu) mas kumbiniente.
-
Purba wak kua kolega ta bai mesun ruta ku bo.Asina boso ta hasi interkambio i ámbos ta spar gasolin. (ta fomentá tambe kolegialidat)
-
Tene kuenta ora kumpra auto for di eksterior.Tin hopi hende ku últimamente ta kumpra outo for di Merka, aki ta masha importante pa bo check e título di e outo promé ku bo kumpr’é pa bo no hañabo ku problema despues. Bo por bai riba e website di Carfax i hinkando e number di chasis di e outo konserní bo ta haña su historia kompletu. Naturalmente esaki tin su kostonan kuné. Bo por aserka bo kompania di seguro i nan lo por check tur kos pa bo kontra pago.
Otro formanan pa baha òf kontrolá bo gastunan mensual
-
Biba organisá i disipliná i ku entrada ku bo tin.
-
Gasta ménos sèn posibel i no gasta mas sèn ku bo tin.
-
Konsolidá bo debenan chikí.Buska informashon si ta kumbiniente pa konsolidá tur bo debenan. Aki bo aserka instansianan finansiero ku e petishon pa tuma ofer turbo debenan. Korda kompará e interes ku bo tin ku paga i e termino den kual esaki por tuma lugá. Un kos si: promé ku bo sera kualke akuerdo lesa e kondishonnan ya bo sa presis si esaki ta kumbiní bo si of no. Tene na kuenta kubo no mester sigui hasi debe riba e espasio finansiero ku bo ta hafia despues di e finansiamentu aki. Sino no tabatin sentido pa a hasi niun fiansa paso ta mas haltu so bo debenan ta bira.
-
Kontrolá si bo no ta pagando seguronan di mas.
-
Analisá bo kontribushon- i abònemèntnan ku bo ta paga mensualmente.Wak si ta nesesario pa bo ta miembro di un of otro organisashon ku bo ta paga kontribushon, anto bo no ta hasi uso di e servisio.
-
Anotá bo entradanan i bo gastunan pa por kalkulá bo presupuesto.Traha un presupuesto ku hinter famia i revisá huntu unda tin espasio pa baha gastu. Usa kualkier entrada adishonal pa spar.
-
Semper pone prioridat den bo metanan.
-
Semper pone un parti di bo entrada den banda pa kasonan di emergensia.
-
Reserva sèn pa gastunan ku bo ta paga pa aña òf mei aña.
-
Semper kumpli ku e siguiente pagonan básiko proméPa evitá ku bo ta akumulá debe inesesariamente:
- Hür di kas/hipotek
- Belasting
- Koriente i awa
- Kuminda
- Seguro i gastunan médiko (si no ta inkluí den SVB/PP/BZV)
-
No kushiná mas tantu ku ta nesesario.
-
No tira kuminda ku ta bon ainda, afó.
-
Baha man na kome hopi riba kaya.Mas tantu posibel bo mes kushiná na kas. E ta mas ekonómiko i mas salú.
-
Bai kápsalòn ora mester i purba hasi uña i laba kabei mas na kas.
-
Purba tene e kantidat di bestianan di kas ku bo budget ta permití.
Kontrolá gastunan èxtra den lunanan di fiesta (San Nikolas, Pasku, Fin di aña)
-
Promé ku tur kos ta importante pa bo traha un presupuesto!Hasi un kalkulashon di kuantu sèn bo por gasta na tur e gastunan èkstra ku luna di desèmber ta trese kuné, entre otro karchi di Pasku, adorno pa kas, fiesta i komementu i regalo na otro persona. No lubidá di Iene kuenta ku subida di uso di koriente relashoná ku e lusnan ku nos ta usa pa dòrna kérstboom, kas etc.!
-
Plania adelantá pa ken i kuantu regalo bo ta bai kumpra.Traha un lista ku nòmber di tur e personanan ku bo kier regalá algu i disidi adelantá kuantu sèn bo kier gasta na regalo pa kada persona, teniendo kuenta ku bo presupuesto. Skirbi kiko bo tin idea di kumpra pa regalo na kada persona. Di e forma aki bo tin mehor kontról riba loke bo ta gasta na regalo.
-
No kumpra riba krédito!Kumpra regalo ku credit card òf riba krédito ta hasi e regalo defakto mas karu pasobra bo tin ku paga interes riba dje. Si bo no por paga e regalo cash ta pasobra bo no por afort pa kumpr’é.
-
Kompará preis i kalidat promé ku kumpra.Chèck avisonan den korant i foyetonan ku komersiantenan ta saka ku oferta.
-
No warda te na último momento pa bai hasi kompra.Hopi biaha falta di tempu ta pone ku bo ta kumpra otro kos for di loke bo tabatin pensa i asina bo ta gasta mas ku loke bo tin presupuestá.
Bo tèstamènt
-
Ser sabi i laga bo propiedat den bon man. Despues ku bo fayesé naturalmente bo ke un bon destinashon pa bo propiedatnan. Laga un notario traha un tèstamènt den kua ta stipulá eksaktamente pa ken bo herensha ta keda.
-
Atendé e herensia inmediatamente despues ku un persona fayesé.E manera mas simpel pa evitá tipo di problema ku repartishon di bienes prosedente di un herensia, ta pa sea atendé e herensia inmediatamente despues ku un persona fayesé, òf pa saka un tèstamènt serka notario den kua e persona ta stipulá eksaktamente pa ken e ke pa su herensha keda.
E ora ei ta masha fásil pa sa ken ta heredero i ken no i kiko ta toka na kada unu di nan.
-
Trahamentu di un tèstamènt no ta algu kompliká òf kostoso.Tin hende ku ta kere ku trahamentu di un tèstamènt ta algu kompliká i kostoso, pero esei no nesesariamente ta e kaso. Loke bo mester, ta pa sa ken bo ke nombra komo bo heredero(nan) i kiko bo ke laga pa nan.
-
Por spesifiká pa ken ta laga pertenensia den bo tèstamèntSi por ehèmpel komo hende muhé bo ke laga bo prendanan pa un sierto yu òf otro persona, òf si komo hende hòmber bo ke laga por ehèmpel bo hèrmèntnan pa un yu òf un konosí, bo por pone esei tambe den bo tèstamènt.
Kumpra un kas
Si bo ta pensando pa hasi bo promé pasonan pa kumpra un kas bo mester ta prepará pa pasa den e diferente fasenan pa yega na bo propio kas.
For di duna un oferta pa kumpra un kas te na e momentu di muda bai den bo kas lo tuma por lo ménos un pa tres luna. Pero haña e kas e propiedat ideal pa kumpra por tuma hopi mas tantu ku esaki i pa bo spar pa yega na un suma sufisiente pa usa komo depósito por tuma ainda un kantidat di aña.
Awor kiko bo mester sa? Nos ta bai trata e ocho stapnan pa kumpra un kas i kua ta kosnan ku lo bo haña riba bo kaminda pa yega na bo kas ideal.
Stap 1: Spar bo depósito
Bankonan mayoria biaha ta pidi un depósito propio di 20% pa haña un hipotek. Pa kumpra un kas ku ta kosta fl. 200.000,= esaki ta nifiká ku bo mes mester tin 40.000 florin di spar pa usa pa kumpra bo kas. I mas karu e kas ta e suma aki lo bira mas tantu. Pero tin tambe bankonan ku ta duna 90 te ku 100% hipotek. Kòrda semper ku si bo hinka bo mes sèn den bo kas, ménos bo debe na banko lo ta, ménos lo bo tin ku paga pa luna na hipotek i hasta mas lihé lo bo por kaba di paga bo kas.
Stap 2: buska un kas
Nos tur ke e kas di nos soño. Den e búskeda pa un kas apropiá ta importante pa ta realístiko i buska un kas ku bo por afòrt. For di un prinsipio, separá kosnan ku p’abo ta nesesario for di kosnan ku lo ta “leuk” pa tin na un kas. Por ehèmpel un kamber èkstra òf zuèmbat, ta kosnan esensial i nesesario òf mas bien un luho èkstra.
Papia ku diferente makelar, buska riba wèpsaitnan di benta di kas pa bo haña un bon idea di kasnan na benta den e área ku bo ta deseá. I mas importante, di e preisnan ku nan ta pidi pa e kasnan aki.
Stap 3: Buska e hipotek ku ta pas kubo
A ménos ku bo tin hopi plaka òf bo a dal un number lo bo tin ku fia sèn di un banko pa kumpra bo kas. Ta bon pa for di tempran bo kuminsá investigá, informá bo mes i pidi oferta seka diferente banko. Esaki lo skapabo tempu mas despues.
Laga bankonan pone riba papel kuantu sèn nan ta dispuesto pa fiabo. Aunke ku e fiansa ta dependé di e kas i su balor, lo bo mustra hopi mas serio seka e bendedó si bo a hasi bo hùiswèrk adelantá. Pero promé ku tur kos sòru pa bo komprondé e reglanan básiko di kon un hipotek ta funshoná i sa tambe ki tipo di hipotek ta pas ku bo situashon personal. Si ta nesesario buska un intermediadó di hipotek imparsial ku por dunabo konseho independiente. Kòrda ku esaki por kostabo sèn. Den tur kaso bo por tuma kontakto ku Fundashon pa Konsumidó ku bo pregunta.
Stap 4: Sera un hipotek
Asina bo ta komprondé e reglanan básiko di un fiansa di hipotek bo por pidi bankonan pa dunabo un konseho riba un hipotek. Tin diferente sorto di hipotek i produktonan relatá na esaki manera seguro di bida i seguro di kandela i kas. Si bo bai seka un konsehero independiente e lo buska pa bo e mihó dil na diferente banko. Kòrda ku e por kobra pa su servisio. Sigur ta konsehabel pa papia ku diferente banko. No ta nesesario pa bo bai e banko kaminda bo salario ta kore. E benefisio ku bo tin di bai bo banko di kas ta ku nan tin hopi informashon finansiero di bo ku lo mester yudabo haña un mihó dil.
Stap 5: Bit riba un kas
Ora bo haña e kas ku bo ke kumpra e, bo mester hasi un bòt riba e kas. Si ta un persona privá bo ta dil ku e mes pero mayoria bo ta hasi esaki seka un makelar. E makelar ta tuma kontakto ku e doño di kas pa asina disidí si nan ta akseptá bo bòt. Pensa semper bon promé ku bo hasi un bòt. E sèn ku bo ofresé mester ta pas den bo presupuesto, e hipotek ku bo por haña i semper tene un espasio pa negoshá ora bo bit. No paga dirèkt e preis ku ta pidi. Bo por buska un makelar pa representábo si bo ke un representashon profeshonal pero esaki tambe ta algu ku lo bo mester paga p’e. Den e kasonan aki no ta konsehabel pa paga un montante fiho pa e representashon i no laga esaki dependé di e benta pa e no tin influensha riba e poseshon di bo konsehero profeshonal.
Na momentu di hasi un bòt ta semper importante pa bisa, preferibel via mail òf riba papel, ku e bòt ta dependé di si bo haña un fiansa bankario i tambe di un inspekshon tékniko di e kas. Esaki lo skapabo gastunan si e dil no bai dor si banko no aprobá bo fiansa òf si tin defisiensianan skondí na e kas.
Stap 6. Konfirmá bo hipotek i hasi bo investigashonnan
Den e fase aki bo mester tuma kontakto ku bo banko i pon’é na altura di ku bo a haña un kas pa kumpra. Banko lo ke tin un rapòrt di apresiashon (taxatierapport) promé e ofresébo un kontrakt di hipotek. Hopi biaha e bendedó tin un rapòrt kaba traha a base di kua el a pone su preis di benta. Pero e no ta obligá di hasi esaki. Abo komo kumpradó mester di e rapòrt pa haña bo fiansa i e gastunan di esaki ta abo ta responsabel p’e. E rapòrt tambe por inkluí aspektonan manera e estado físiko di e kas: si tin mantenshon nesesario òf otro defisiensianan skondí ku ta influenshá e balor di e kas. Pasombra ta a base di e balor di e kas banko lo fiabo sèn. Si bo palabrá pa kumpra un kas pa fl. 250.000,= i for di e apresiashon (taxatie) ta sali un balor di 220.000 florin, Banko lo no por fiabo mas ku 220 mil florin ku e kas ta bal. I manera nos a bisa na kuminsamentu esaki hasta por ta ménos si e banko ta fia 80 òf 90% di e balor di e kas.
Tin hopi banko ku ta pidibo adelantá un kontrato di kompra (voorlopig koopcontract) pa tuma bo petishon di fiansa den tratamentu. Akinan bo mester ta hopi kouteloso. Un voorlopig koopcontract ta un kontrakt ofisial ku bo por sali for di dje asina fásil. Normalmente lo bo a haña bo aprobashon ofisial di bo banko i despues bo ta firma un kontrakt di kompra. Aki na Kòrsou, lástimamente bankonan ta pidi un kontrakt huntu ku bo petishon. Si bo no pone klóusulanan ariba menshoná di finansiamentu of inspekshon tékniko den bo kontrakt, bo ta keda mará na e kontrakt ni maske bo no haña bo fiansa of bo ta haña sa ku e kas ta kasi basha abou despues di un inspekshon mas agudo. I mas kruel ainda ta ku bendedónan di kas si ta pone klóusulanan den e kontrakt ku ta obligábo di paga un but si bo no kumpra e kas den un periodo di tempu.
Stap 7: Traha i firma un kontrakt di benta
Akinan ta kaminda e proseso legal ta kuminsá. Den kaso ku bo no mester a duna banko un kontrakt di kompra den un fase promé. E kontrakt di kompra (preliminar) ta un dokumento ofisial di kompra ku ta mara abo i e bendedó na e transakshon. E bendedó ta obligá su mes pa bende e kas kubo i abo ta obligá bo mes di paga e sèn ku bosnan a palabrá, bou di e kondishonnan stipulá den e kontrakt. E makelar di e bendedó hopi ta fasilitá e proseso dor di traha e kontrakt. No ta asina ku abo komo kumpradó no tin influensha riba e kontenido di e kontrakt aki. E bendedó ta laga pone klóusulanan ku ta protehá su interes manera un but si bo no kumpli i eksonerashonnan pa su persona den kaso ku tin defisiensianan na e kas. Abo, òf bo representante mester sòru pa tambe tin klóusulanan na bo protekshon den e kontrakt. Un “financieringsvoorbehoud” ku ta eksonerá abo di kumpra si bo por prueba ku bo no a haña finansiamentu p’e kompra òf un “voorbehoud van bouwkundig inspectie” ta kosnan ku bo mester pone den un kontrakt pa bo interes ni maske bo ta kere ku esakinan lo no ta nesesario. Tambe den e kontrakt ta keda stipulá na kua notario e traspaso di propiedat lo tuma lugá. Abo komo kumpradó tin e derechi di skohé un notario.
Ku e kontrakt firma banko por hasi e delaster trámitenan pa aprobá i sera bo hipotek. Den práktika e proseso aki ta dura paso hopi banko tin un sistema di aprobashon ku no ta transparente i lihé. Komishonnan di krédito òf aprobashon den práktika por pone eksihensha adishonal i hasta desaprobá un krédito ku ya abo a kere ku ta rònt a base di e indikashonnan ku bo ta haña di e funshonario di banko ku bo tin kontakto kuné. Kosnan adishonal ku mester keda reglá ta manera ya menshoná seguro di bida pero tambe si bo tin un tiki mas edat e durashon di e hipotek òf si bo tin un penshun di trabou.
Stap 8: Traspaso di propiedat seka un notario
Banko ta manda tur dokumentonan nesesario i e montante di e transakshon pa e notario ku bo a skohe pa asina abo, e bendedó i e notario sinta na mesa pa konkluí e benta. Tene na kuenta ku notarionan tambe ta tuma algun tempu pa hasi un ke otro investigashon promé ku yega na un sita. E mester tuma tempu pa verifiká entre otro ku si e propiedat entretantu no a keda bendí, ku e bendedó ta titulá pa bende e kas i pa su trabou e tambe lo presentá su faktura ku normalmente ta bai pa kuenta di e kumpradó. Bankonan hopi biaha ta finansiá e kostonan di notario den e fiansa. E notario ta pasa e sen for di su kuenta pa e bendedó i partidonan ta firma pa e traspaso di e kas. Importante ta pa bo tin bo seguro di kandela ya reglá for di e momentu aki.
kon pa rekonosé un Blackberry falsu
Fundashon pa Konsumidó a yega di risibí kehonan tokante Blackberry ku ta daña òf kibra hopi lihé. Ta fásil pa kai den e trampa di kumpra un Blackberry falsifiká, sigur si bo kumpra un telefòn lòs. Fundashon pa Konsumidó ke dunabo algun tep pa kon rekonosé un Blackberry falsu for di unu original.
Mas importante ku tur kos ta pa opservá e produkto bon. Pro ehèmpel, ku e marka ta bon skibí, ku e empake ta original òf ku tur manual i asesorio ta den e empake.
Opservashon no semper lo ta efisiente pa identifiká un aparato falsifiká. Kada telefon selular tin un number úniko di 15 òf 17 posishon ku yama “International Mobile Equipment Identity” (IMEI). For di e number aki nos por saka informashon valioso pa sa tambe si e kalidat di e Blackberry ta bon òf malu.
Kon pa detektá Blackberry falsu
Promé, yama *#06# i lo bo mira e 15 numbernan di IMEI di bo Blackberry. E number ku sali ta por ehèmpel: 316725.10.4690216. Nota e di 7 i di 8 number mei mei di e puntonan. Esaki ta e asina yamá “The Final Assembly Code” (FAC) E Final Assembly Code (FAC) ta e kódigo spesífiko di e fabrikante kaminda e Blackberry a keda asamblá. Paisnan ta haña un kódigo a base di nan stándart di kalidat di produkshon.
Aki nos ta mira algun kódigo ku nan respektivo pais i kalidat


text:
Constitucion di Aruba
Den e aña cu a precedi Status Aparte, cu Aruba lo a haya den Reino, entrante prome di januari 1986 e proyecto di ley pa Constitucion di Aruba a keda cla. Aunke e nomber oficial ta “Constitucion di Aruba”, seguidamente lo papia di constitucion. Asina a nace e Ley Fundamental Arubano. Un Ley Fundamental ta e areglo legal di mas importante di un pais. E ley mas halto aki, otro caminda ta wordo yama “constitucion”. Corda por ehempel riba e “Constitution” Frances y Mericano. Mester remarca si cu no ta tur pais tin un constitucion, a lo menos no un constitucion skirbi. Esaki ta por ehempel e caso cu Inglatera.
Constitucion ta regla con e pais Aruba ta organisa, ey den ta indica con Aruba ta wordo goberna. Cual ta e organonan di gobernacion, kico ta e tareanan y e competencianan di e organonan ey. Den capitulo II te cu VI ta menciona cual ta e organonan cu na Aruba ta responsabel pa funcionamento di e pais. Ademas Constitucion ta regla derecho y deber di e ciudadanonan. Pa cuminsa cu e debernan: tur ciudadano Arubano mester cumpli cu tur ley. Lo mester ta suficiente pa menciona e debernan aki den Constitucion. Sinembargo, a scohe pa menciona enfaticamente entre otro cu tur ciudadano mester paga belasting. E derechonan fundamental ta importante y nan ta conta pa tur ciudadano. Nan ta menciona den e prome capitulo di Constitucion. Un cantidad di e derechonan importante aki, gobierno a tuma pa su cuenta.
Constitucion ta conta cu en total 123 articulo reparti den shete capitulo. Na final a añadi ademas diesdos articulo, e asina yama “Articulo adicional”. E articulonan aki ta indica e fecha riba cual algun otro diposicion di Constitucion ta drenta na vigor. Esaki tabata necesario riba prome di januari 1986 pasobra no ta tur legislacion tabata cla pa e structura nobo di Aruba den Reino. Cu transcurso di tempo, e articulonan adicional aki no tin balor mas y nan por disparce.
E contenido di Constitucion ta como lo sigiuente:
Capitulo I Derecho Fundamental
Capitulo II Gobierno
Capitulo III Parlamento
Capitulo IV Conseho di Consulta, Camara di Control General y
colegio permanente di conseho
Capitulo V Legislacion y Gobernacion
Capitulo VI Husticia y poder hudicial
Capitulo VII Disposicion final
Fuente: • Pronk, P., 2003, "Staatsinrichting van Aruba", Aruba
• Hogers, G. en de Vries, F., 2002, "Hoofdlijnen Arubaans Staatsrecht", Zutphen.
Trending topics
- Trending Topics
- Separacion di poder
- Legislacion
- Historia di Constitucion di Aruba


text: Diamars madruga a drenta varios informe di losmento di tiro na Turibana y Kamay, mesora a dirigi patruyanan den e area. Na Kamay a informa polis di un auto sospechoso cu lo a pasa los a lo menos 4 tiro na Kamay y e auto a sigui bay, despues a drenta otro informe di losmento di varios tiro banda di Yen Yen Bar Restaurant, polis a bay eybanda pero no a logra haya informacion di ningun hende. Buscando un poco mas pazuid a logra haya algun persona cu a declara di a tende 5 pa 7 tiro. Polis a sigui ta investiga pasobra hecho ta cu tabata tin losmento di tiro a lo loco dene areanan menciona.